Χιπ χοπ - Σελίδα 9 ▷ Ακούστε διαδικτυακά\nΖωντανό ραδιόφωνο▷Χιπ χοπ▷Σελίδα 9\nThis station is meant to embody and uplift the true essence and nature of Hip Hop. BML HIP HOP RADIO είναι ένας ραδιοφωνικός σταθμός μετάδοσης στην ΗΠΑ, ο οποίος μεταδίδεται σε μορφή Ραπ / Χιπ χοπ\nΦανκ / Χιπ χοπ / Ριθμ εντ μπλουζ / Ραπ\nR'n'B, rap, soul, groove, house, funk and 80's - always dynamic and positive. Booster FM είναι ένας ραδιοφωνικός σταθμός μετάδοσης στην Γαλλία, ο οποίος μεταδίδεται σε μορφή Φανκ / Χιπ χοπ / Ριθμ εντ μπλουζ / Ραπ\nΕλέκτρο / Χιπ χοπ / Ντίσκο\nBooty : discotheque and lounge bar in Sapporo. Booty Disco είναι ένας ραδιοφωνικός σταθμός μετάδοσης στην Ιαπωνία, ο οποίος μεταδίδεται σε μορφή Ελέκτρο / Χιπ χοπ / Ντίσκο\nIndependent music with live everyday. Radio created to promote local scene around Bordeaux in BordoFM είναι ένας ραδιοφωνικός σταθμός μετάδοσης στην Γαλλία, ο οποίος μεταδίδεται σε μορφή Χιπ χοπ / Ποπ / Ροκ / Σόουλ\nAll UK RAP!! Listen to hand-curated music radio stations from most of your favorite genres and BOX : Afrofusion Max είναι ένας ραδιοφωνικός σταθμός μετάδοσης στην Ηνωμένο Βασίλειο, ο οποίος μεταδίδεται σε μορφή Ραπ / Χιπ χοπ\nUrban / Ραπ / Χιπ χοπ\nRAP MUSIC!!! Listen to hand-curated music radio stations from most of your favorite genres and BOX : Afrofusion Xtra είναι ένας ραδιοφωνικός σταθμός μετάδοσης στην Ηνωμένο Βασίλειο, ο οποίος μεταδίδεται σε μορφή Urban / Ραπ / Χιπ χοπ\nBremen NEXT – euer Kanal für Musik, Memes, Lifestyle & News aus Bremen & Bremerhaven. Bremen NEXT είναι ένας ραδιοφωνικός σταθμός μετάδοσης στην Γερμανία, ο οποίος μεταδίδεται σε μορφή Ποπ / Ροκ / Χιπ χοπ\nListen to Burnside Radio UK the best UK Radio Station with Only The Best Beats. This is Home to the Burnside Radio UK είναι ένας ραδιοφωνικός σταθμός μετάδοσης στην Ηνωμένο Βασίλειο, ο οποίος μεταδίδεται σε μορφή Κορυφαία 40 / Ελέκτρο / Ποπ / Χιπ χοπ\nΧιπ χοπ / Ριθμ εντ μπλουζ / Ρεγκετόν / Μουσική της Λατινικής Αμερικής\nBZPM Radio - Beatz per Minute Radio - supporting Indie Artists World Wide. We Don't Just Share... BZPM είναι ένας ραδιοφωνικός σταθμός μετάδοσης στην ΗΠΑ, ο οποίος μεταδίδεται σε μορφή Χιπ χοπ / Ριθμ εντ μπλουζ / Ρεγκετόν / Μουσική της Λατινικής Αμερικής


ΑΣΚΗΣΕΙΣ ΔΗΜΙΟΥΡΓΙΚΟΤΗΤΑΣ για παιδια του νηπιαγωγειου\nΤο να καλλιεργείτε τη φαντασία των παιδιών σας δε χρειάζεται ακριβά παιχνίδια ή οργανωμένες και ακριβές δραστηριότητες. Με λίγα και απλά αντικείμενα και τη φαντασία των παιδιών, μπορείτε να δημιουργήσετε κόσμους γεμάτους χαρά και παιχνίδια που να διαρκέσουν πολύ ώρα…\nΠαρακάτω θα βρείτε μερικές ιδέες από δραστηριότητες που μπορείτε να κάνετε με τα παιδιά σας:\nΑΣ ΦΤΙΑΞΟΥΜΕ ΜΟΥΣΙΚΗ\nΥπάρχουν πολλά μουσικά όργανα που μπορείτε να κατασκευάσετε με τα παιδιά σας που θα τα επιτρέψουν να εξερευνήσουν τους ήχους και το ρυθμό και να «συνθέσουν» τη δική τους μουσική.\nΚιθάρα: Τεντώστε πολλά λαστιχάκια διαφορετικών μεγεθών κατά μήκος γύρω από την κορυφή ενός κουτιού παπουτσιών. Στερεώστε με ταινία ένα ραβδί με ασφάλεια σε ένα άκρο του πλαισίου για να ενεργεί ως ο βραχίονας της κιθάρας. Κολλήστε ή δέστε τα λάστιχα. Επειδή τα λάστιχα είναι σε διαφορετικά μεγέθη και θα είναι περισσότερο ή λιγότερο τεντωμένα, μπορείτε να κάνετε διάφορες "νότες ".\nΤύμπανο: Αφαιρέστε το καπάκι και τον πάτο από ένα τενεκεδάκι του καφέ. Τεντώστε ένα μπαλόνι και δέστε το καλά με λαστιχάκια. Μπορείτε να χρησιμοποιήσετε μολύβια για μπαγκέτες. Αν τα παιδιά χτυπήσουν το τεντωμένο μπαλόνι παράγεται άλλος ήχος και αν χτυπήσουν το πλαϊνό μέρος από το κουτί θα παραχθεί άλλος ήχος.\nΜαράκες: Τοποθετήστε κόκκους ρυζιού ή ξερά φασόλια μέσα σε ένα πλαστικό μπουκάλι ή σε ένα γυάλινο μπουκάλι (για διαφορετικό ήχο) και κλείστε από πάνω το καπάκι. Τα παιδιά μπορούν να χρωματίσουν το εξωτερικό των μπουκαλιών με τέμπερες και έτσι θα δείχνουν και πιο όμορφα. Κουνήστε τα μπουκάλια σας και οι μαράκες είναι έτοιμες.\nΞυλόφωνο: Χρησιμοποιήστε μικρά γυάλινα μπουκάλια που θα γεμίσετε με διαφορετική ποσότητα νερού, από ένα τέταρτο έως και ολόκληρο το μπουκάλι. Ρίξτε μέσα σε κάθε μπουκάλι διαφορετικό χρώμα ώστε τα παιδιά να μπορούν να ξεχωρίζουν τους ήχους ανάλογα με το χρώμα. Με αυτό τον τρόπο μπορούν ακόμη και να «γράψουν» την δική τους μουσική».\nΑφήστε τα παιδιά ελεύθερα να διακοσμήσουν όλα τα παραπάνω μουσικά όργανα με μαρκαδόρους, νερομπογιές και πινέλα, αυτοκόλλητα, χαρτί περιτυλίγματος κ.λ.π\nΑΣ ΠΑΙΞΟΥΜΕ ΠΑΙΧΝΙΔΙΑ ΡΟΛΩΝ\nΤο να μιμούνται και να παίζουν διάφορους ρόλους βοηθάει τα παιδιά να φαντάζονται τον εαυτό τους ως διαφορετικούς ανθρώπους, πράγματα, ζώα ακόμη και να μπαίνουν σε διαφορετικές καταστάσεις. Αυτή η μίμηση μπορεί να τα βοηθήσει να εξερευνήσουν τα συναισθήματα τους, να διαχειριστούν αυτά που νιώθουν και να αρχίσουν αν κατανοούν πως νιώθουν οι άλλοι. Να αναπτύσσουν δηλαδή την ικανότητα της ενσυναίσθησης.\nΖώα: Ζητάμε από το παιδί να μας δείξει πως θα ήταν αν ήταν ένα μεγάλο ζώο όπως ένα λιοντάρι ή μια αρκούδα. Πως θα ήταν αν ήταν ένα μικρό ζώο όπως ένα ποντίκι ή ένα ψάρι ή ακόμη κι ένα έντομο ή ένα μυρμήγκι. «Πως αντιδρά το κάθε ζώο και πως νομίζεις ότι νιώθει;» «Πως νιώθεις εσύ όταν κάνεις το κάθε ζώο;»\nΦύση: «Πως είναι να είσαι μια σταγόνα ή μια χιονονιφάδα;» Προτρέπουμε τα παιδιά να μας δείξουν τι τους συμβαίνει όπως πέφτουν από τον ουρανό και χτυπούν στη γη ή πως πέφτουν πάνω σε μια ομπρέλα. Τι γίνεται όταν σταματάει η βροχή ή όταν το χιόνι αρχίζει και λιώνει; Άλλη ιδέα είναι να παραστήσει ένα λουλούδι κατά τη διάρκεια των εποχών. Πώς είναι το λουλούδι την Άνοιξη; Πως το Φθινόπωρο; Πως νιώθει το παιδί σας όταν παριστάνοντας το λουλούδι μεγαλώνει και αλλάζει από εποχή σε εποχή;\nΟικογενειακά γεγονότα: Παριστάνοντας άλλα άτομα από την οικογένεια μπορεί να βοηθήσει το παιδί να καταλάβει καλύτερα πως λειτουργεί η οικογένεια. Πως θα ήταν αν ήσουν ό μπαμπάς, ή η μαμά ή το μικρό σου αδερφάκι; Μπορούμε επίσης να παίξουμε και τα εξής: Ας επισκεφθούμε το γιατρό… ας πάμε για ψώνια… ας πάμε στο σχολείο.\nΤι είμαι; (Παντομίμα)\nΧωρίς να μιλάνε τα παιδιά μπορούν να παραστήσουν ότι είναι οποιοσδήποτε και οτιδήποτε, ένα αυτοκίνητο, ένα αεροπλάνο, μια τοστιέρα… Μπορείτε να μαντέψετε τι είναι κάθε φορά;


Θέλει να επιστρέψει στον Παναθηναϊκό ο Κάτσε - Θα τον υπογράψουν οι πράσινοι; – Panathinaikos Kosmos\nΣύμφωνα με δημοσιεύματα ο Εργκύς Κάτσε “ψάχνεται” να επιστρέψει στον Παναθηναϊκό.\nΘυμίζουμε ότι στο Τριφύλλι διένυσε μία καλή σεζόν ( 2018-2019), όπου αγωνίστηκε ως επί το πλείστον ως βασικός και κατάφερε να βοηθήσει ουσιαστικά την ομάδα.\nΦυσικά όπως έχουμε αναφέρει εδώ και καιρό οι άνθρωποι των “πράσινων” βρίσκονται σε αναζήτηση για κάποιο χαφ, όμως ο Αλβανός μέσος δεν διαθέτει τα χαρακτηριστικά που θέλουν οι Τσάβι Ρόκα και Ντάνι Πογιάτος.\nΕν κατακλείδι, μπορεί ο πρώην παίκτης της ΑΕΛ να έχει καλές σχέσεις με τον σύλλογο, ωστόσο δεδομένα έχουν αλλάξει αρκετά πράγματα από την τελευταία φορά που φόρεσε τα “πράσινα”. Έτσι μπορεί ο ίδιος να θέλει, όμως δύσκολα θα προχωρήσει η συγκεκριμένη υπόθεση.


Η διακύβευση από την εκλογή αρχηγού του ΚΙΝΑΛ | Μεταρρύθμιση\nΑρχικη> Σχολια - Διαλογος> Αρθρα> Η διακύβευση από την εκλογή αρχηγού του ΚΙΝΑΛ\nΙωακείμ Γρυσπολάκης 05 Δεκ 2021\nΗ διακύβευση από τις σημερινές εκλογές ηγεσίας του ΚΙΝΑΛ-ΠΑΣΟΚ είναι η ακόλουθη: Το κόμμα θα αναζητήσει το πολιτικό του μέλλον σε σενάρια τύπου «Προοδευτική συμμαχία ΣΥΡΙΖΑ, ΚΙΝΑΛ-ΠΑΣΟΚ, ΚΚΕ, Μέρα 25» ή θα δηλώσει απερίφραστα ότι ΣΥΡΙΖΑ, ΚΚΕ και Μέρα 25 δεν ανήκουν στο φιλελεύθερο, δημοκρατικό, προοδευτικό και φιλοευρωπαϊκό τόξο και, επομένως, δεν μπορεί να υπάρξει κυβερνητική προοπτική με αυτά τα κόμματα;\nΕάν το ΚΙΝΑΛ-ΠΑΣΟΚ ακολουθήσει τη δεύτερη οδό, τότε θα μπορέσει σταδιακά να επανακάμψει, εν καιρώ να υποκαταστήσει τον ΣΥΡΙΖΑ στη θέση της αξιωματικής αντιπολίτευσης και να βοηθήσει στην εμπέδωση των αναγκαίων μεταρρυθμίσεων στη χώρα. Στην πρώτη περίπτωση θα παραμείνει ένα κόμμα ουραγός και δορυφόρος των δημαγωγών και οπισθοδρομικών δυνάμεων με ζημιωμένη τη χώρα.\nΉδη επετεύχθη η πρώτη νίκη με τη μεγάλη συμμέτοχη των πολιτών στην εκλογική διαδικασία. Η αποσυσπείρωση όμως του ΣΥΡΙΖΑ θα επιτευχτεί μόνον εάν εκλεγεί αρχηγός εκείνος, που θα αποκλείσει από την "προοδευτική διακυβέρνηση" το αντι-δημοκρατικό και οπισθοδρομικό κόμμα του Αλέξη Τσίπρα. Αντιθέτως, η επιλογή του κόμματος, που θα αφήνει περιθώρια συνεργασίας με τον ΣΥΡΙΖΑ θα αναπτερώσει τις ελπίδες του για επάνοδο στην κυβέρνηση και θα συσπειρώσει τους ψηφοφόρους του. Είναι νομοτελειακό. Η βαρύτητα g είναι ισχυρότερη στο μεγαλύτερο από τα δύο σώματα, που βρίσκονται κοντά. Νόμος της φύσης.\nΜιλούν κάποιοι για κόπωση των πολιτών από το δίπολο Μητσοτάκη - Τσίπρα, προσπαθώντας να αιτιολογήσουν το μεγάλο ενδιαφέρον των πολιτών για την εκλογή ηγέτη στο ΚΙΝΑΛ - ΠΑΣΟΚ. Κάνουν λάθος. Οι δημοσκοπήσεις δεν δείχνουν κόπωση των πολιτών από το δίπολο Μητσοτάκη - Τσίπρα, αλλά κόπωση από την άγονη, άκαρπη και ζημιογόνο αντιπολίτευση εκ μέρους του ΣΥΡΙΖΑ. Γι’ αυτό το λόγο στρέφουν το ενδιαφέρον τους στην εκλογή αρχηγού. Παρά τις μεγάλες και δύσκολες προκλήσεις, που δέχθηκε η κυβέρνηση (προσφυγικό στον Έβρο, απειλή πολέμου καλοκαίρι 2020, πανδημία, ραγδαία άνοδο των τιμών καυσίμων κ.λπ.) η δημοτικότητα του πρωθυπουργού είναι 45% έναντι 20% του Α. Τσίπρα. Ακριβώς αυτός είναι ο λόγος για το αυξημένο ενδιαφέρον και την προσμονή, που δείχνουν οι πολίτες για δημιουργία ενός κόμματος καθαρά φιλοευρωπαϊκού, που θα σέβεται το Σύνταγμα και τους Θεσμούς της Πολιτείας και θα ασκεί εποικοδομητική αντιπολίτευση, αντί της πάγιας άρνησης, που δείχνει ο ΣΥΡΙΖΑ. Και ένα τέτοιο κόμμα μπορεί να προκύψει μόνον με πυρήνα το υπάρχον ΚΙΝΑΛ-ΠΑΣΟΚ. Εξαρτάται δε απολύτως από την ηγεσία του.\nΤα μέχρις αυτής της στιγμής μερικά αποτελέσματα δείχνουν ότι η εκλογή θα κριθεί στις 12 Δεκεμβρίου με πιθανότερο νικητή τον Νίκο Ανδρουλάκη. Παρά την ήδη παγιωμένη άποψη, που έχω σχηματίσει, θα ευχηθώ καλή επιτυχία σε όποιον εκλεγεί στην προσπάθεια ανάκαμψης του κόμματος αυτού με σύγχρονη αποδυνάμωση του αντι-δημοκρατικού και οπισθοδρομικού κόμματος της αξιωματικής αντιπολίτευσης.


Home Σχεσεις Γιατί είμαι γυναίκα και δεν θα απολογηθώ σε κανέναν σας!\nΔεν ήρθα σ’αυτόν τον κόσμο, για να νικηθώ. Να νικήσω ήρθα τον πόνο, την οργή που ξεσκίζει τις σάρκες, τον θυμό που φουντώνει στην ψυχή. Να νιώθεις ότι τρέμει όλη σου η ύπαρξη και να μην φοβάσαι. Να νιώθεις σαν το λιοντάρι μες στο κλουβί και να βρυχάσαι. Και επιμένω μέχρι να νικήσω.\nΔεν τρέχει η αποτυχία στο αίμα μου, δεν είμαι πρόβατο κι ούτε χρειάζομαι τον βοσκό σας. Είμαι γυναίκα άγρια, σαν τον λιοντάρι. Ο εαυτός μου καθοδηγείται απ’το αίμα μου, που βράζει καυτό στις φλέβες μου. Η ψυχή μου αντέχει, γιατί έχει ξυλοκοπηθεί μέχρι θανάτου.\nΕίμαι άγρια και αρνούμαι να μιλάω, να περπατάω, να κοιμάμαι με τα πρόβατα. Περπάτησα με τα θηρία, πάλεψα και επέζησα. Είμαι άγρια και δεν θα δώσω προσοχή σ’αυτούς που θρηνούν και παραπονιούνται, γιατί η αρρώστια τους είναι κολλητική. Μεγάλωσα με τους λύκους και ουρλιάζω σε κάθε πανσέληνο. Η αποτυχία δεν είναι ο δικός μου προορισμός.\nΕίμαι όμως και γυναίκα, μια κυρία που ξέρει να φέρεται. Πιστεύω στην ελευθερία και στους νόμους της φύσης. Δεν μπορείτε να μου πείτε πώς να φέρομαι, πώς να μιλάω, πώς να πονάω. Δεν μπορείτε να μου πείτε πώς να ζήσω. Ζω με τους δικούς μου κανόνες, γιατί είμαι γυναίκα και δεν θα απολογηθώ σε κανέναν σας!


ΠΑΟΚ: Χαρμόσυνα νέα με την επιστροφή Λοβ μετά από 20 μέρες - Onsports.gr\nOnsports team\t21 Οκτωβρίου 2021, 19:58\nΠΑΟΚ: Χαρμόσυνα νέα με την επιστροφή Λοβ μετά από 20 μέρες\nΠΑΟΚ: Ο Ζερμέιν Λοβ βγήκε από τη λίστα των απουσιών και ετοιμάζεται να επιστρέψει στη δράση μετά από 20 μέρες εκτός\nO Aμερικανός αποτελούσε μεγάλο πλήγμα για την ομάδα του ΠΑΟΚ, όμως πλέον μετά τη σημερινή (21/10) προπόνηση είναι έτοιμος να περάσει ξανά στην ενεργό δράση ενόψει και του δύσκολου ευρωπαϊκού ματς της Δευτέρας(25/10) κόντρα στη Γαλατασαραϊ για το Basketball Champions League.\n«Ο κόουτς Λυκογιάννης έσβησε ένα από τα δύο ονόματα που υπήρχαν στο απουσιολόγιό του. Ο Jermaine Love μετά από απουσία περίπου 20 ημερών, επέστρεψε στις προπονήσεις και συμμετείχε σήμερα στο πρόγραμμα της ομάδας.\nΟ Αμερικανός γκαρντ ακολούθησε όλο το πρόγραμμα και αυτή ήταν η ευχάριστη είδηση της ημέρας. Ο Josh Carter ακολούθησε ατομικό πρόγραμμα και θα φανεί τις επόμενες ημέρες, πότε ακριβώς θα μπορεί να επανέλθει και να τεθεί και αυτός στη διάθεση του κ.Λυκογιάννη. Το πρόγραμμα του ΠΑΟΚ mateco συνεχίζεται την Παρασκευή (22/10) με μία απογευματινή προπόνηση».\n2 λεπτά πριν ΑΕΚ: Επιχείρηση... Τσούμπερ - Έτσι ανεβάζουν τον Ελβετό\n17 λεπτά πριν Ολυμπιακός: Τα δεδομένα για Ελ Αραμπί και το νέο συμβόλαιο του Μαροκινού\n26 λεπτά πριν Τα αθλητικά πρωτοσέλιδα της ημέρας (30/11)


ΣΥΝΤΗΡΗΣΗ ΚΑΥΣΤΗΡΑ ΠΑΤΗΣΙΑ - ΚΑΥΣΤΗΡΕΣ ΜΠΟΤΗΣ\nΣΥΝΤΗΡΗΣΗ ΚΑΥΣΤΗΡΑ ΠΑΤΗΣΙΑ\nΣυντήρηση καυστήρα Πατήσια\nΗ εταιρεία καυστήρες Μπότης είναι κοντά σας αρκετά χρόνια, με τεχνικούς πάντα στην διάθεση σας να σας εξυπηρετήσουν όλο το 24ωρο με εγκατάσταση συντήρηση καυστήρα στα Πατήσια.\nΔραστηριοποιούμαστε στον χώρο της θέρμανσης όλα αυτά τα χρόνια με συνέπεια και επαγγελματισμό. Για εμάς οι ευχαριστημένοι πελάτες αποτελούν πρωταρχικό στόχο και προτεραιότητα μας είναι η παροχή ποιοτικών υπηρεσιών.\nΑναλαμβάνουμε με συνέπεια και επαγγελματισμό την εγκατάσταση συντήρηση καυστήρα, είτε πρόκειται για καυστήρα πετρελαίου είτε φυσικού αερίου. Το συνεργείο μας αποτελείται από έμπειρους και καταρτσιμένους τεχνικούς οι οποίοι θα κάνουν τον απαραίτητο έλεγχο του χώρου σας στα Πατήσια.\nΕπιλέγουμε τον σωστό κυκλοφορητή θέρμανσης, για την μέγιστη οικονομία του χώρου σας στα Πατήσια.\nΛειτουργία καυστήρα πετρελαίου στα Πατήσια\nΣυντήρηση καυστήρα στα Πατήσια\nΗ σωστή και άρτια τεχνικά συντήρηση καυστήρα θέρμανσης πετρελαίου ή φυσικού αερίου, εξασφαλίζει την μακροβιότητα της εγκατάστασης. Οι ομάδα μας αποτελείτε από εξειδικευμένους τεχνικούς με τις προβλεπόμενες άδειες.\nΜέσω της επιμελούς συντήρησης, μεγιστοποιούμε την απόδοση του συστήματος επιτυγχάνοντας εξοικονόμηση καυσίμου έως και 50%, καθώς ο καυστήρας λειτουργεί σε σωστές τιμές θερμοκρασίας και κατ΄αυτό τον τρόπο δεν αυξάνεται η καύση. Τηρείτε πάντα η κείμενη νομοθεσία και στο τέλος της κάθε εργασίας συντήρησης προσκομίζονται στον πελάτη τα απαραίτητα έγγραφα.\nΕπικοινωνήστε μαζί μας για την αξιόπιστη εγκατάσταση και συντήρηση καυστήρων του συστήματος σας στα Πατήσια.\nΕργασίες συντήρησης καυστήρα πετρελαίου στα Πατήσια\nΟ έλεγχος του φίλτρου καυσίμου.\nΟ έλεγχος του ανοδίου της εγκατάστασης θέρμανσης.\nΟ έλεγχος για πιθανές διαρροές.\nΟ έλεγχος με ηλεκτρονικό αισθητήρα όλων των ενώσεων της γραμμής καυσίμου και των εξαρτημάτων του καυστήρα για τυχών διαρροή.\nΗ μέτρηση των καυσαερίων και ρύθμιση καυστήρα.\nΟ έλεγχος του δοχείου διαστολής.\nΗ εξαέρωση του καυστήρα.\nΓενικές πληροφορίες για εγκατάσταση συντήρηση καυστήρα στα Πατήσια\nΧώροι συντήρησης που εξυπηρετούμε στα Πατήσια\nΕξυπηρετούμε ένα ευρύ φάρμα χώρων στα Πατήσια. Ποικίλουν από μία γκαρσονιέρα ή ένα μικρό διαμέρισμα, έως και εργοστασιακές μονάδες ή εμπορικά κέντρα. Αναλαμβάνουμε από μια κλασική συντήρηση ρουτίνας έως και την επισκευή του πιο σύνθετου προβλήματος.\nΟι τεχνικοί μας θα σας παρέχουν την πιο ολοκληρωμένη λύση σε οποιονδήποτε χώρο στα Πατήσια απαιτείται η εγκατάσταση είτε και η συντήρηση καυστήρων, όπως κατοικίες, επαγγελματικοί χώροι και βιομηχανίες.\nΗ συντήρηση του καυστήρα θα πρέπει να πραγματοποιείται στην περίπτωση των κατοικιών μια φορά τον χρόνο, κατά προτίμηση μετά το πέρας της χειμερινής περιόδου. Το πιο συνηθισμένο διάστημα είναι από τον Απρίλιο έως και τον Μάιο.\nΣτην περίπτωση επαγγελματικών χώρων, όπως τα ξενοδοχεία και οι βιομηχανίες το πρόγραμμα για συντήρηση καυστήρων θα πρέπει να είναι πιο τακτικό και να καθορίζεται έπειτα από επικοινωνία με τους τεχνικούς μας.\nΗ συντήρηση ενός καυστήρα στα Πατήσια διαρκεί περίπου μια ώρα στην περίπτωση μιας κλασικής εγκατάστασης όπως αυτή των κατοικιών, αλλά σε περίπτωση μεγάλων επαγγελματικών χώρων η διάρκεια αυτή μπορεί να επεκταθεί έως και μερικές μέρες.\nΑφού ολοκληρωθούν οι εργασίες στον χώρο σας, ο τεχνικός θα σας δώσει μερικά έγγραφα. Πρόκειται για τα έγγραφα που πιστοποιούν την εργασία της εκάστοτε συντήρηση καυστήρων. Στα έγγραφα αυτά αναγράφονται η ημερομηνία της κάθε εργασίας, το είδος της, τα ανταλλακτικά που χρησιμοποιήθηκαν όπως και ο αριθμός άδειας του τεχνικού που είναι υπεύθυνος για την εργασία.\nΧρήσιμο είναι να γνωρίζετε ότι δεν απαιτείτε κάποια ενέργεια στον χώρο πριν από την συντήρηση, όπως και ότι είναι απαραίτητο να φυλάμε τα απαραίτητα έγγραφα μετά το πέρας της κάθε εργασίας.\nΡαντεβού και αποκατάσταση βλάβης στα Πατήσια\nΓια την καλύτερη εξυπηρέτηση σας επικοινωνήστε μαζί μας μερικές μέρες νωρίτερα. Οι τεχνικοί μας θα έρθουν σε επαφή μαζί σας για να βρουν λύση στο πρόβλημα σας. Οι εργασίες συνήθως πραγματοποιούνται αυθημερόν για τα Πατήσια είτε την αμέσως επόμενη εργάσιμη.\nΟ συντηρητής καυστήρων θα σας παραδώσει κατόπιν και το φύλλο καυσαερίων, στο οποίο θα αναγράφετε τυχών φθορά είτε έλλειψη ανταλλακτικού.\nΕργασίες και ασφάλεια καυστήρα πετρελαίου και αερίου στα Πατήσια\nΗ εταιρία μας και το άρτια εκπαιδευμένο προσωπικό της αναλαμβάνουν πληθώρα υπηρεσιών που σχετίζονται με καυστήρα πετρελαίου και φυσικού αερίου, όπως:\nΟ συντηρητής θα πρέπει να ελέγχει τα καλώδια του καυστήρα ώστε να διαπιστώνεται η ακεραιότητα τους, όπως και τους πίνακες ρεύματος για αποφυγή βραχυκυκλώματος.\nΓιατί να επιλέξετε την εταιρεία Καυστήρες Μπότης στα Άνω Πατήσια για τη συντήρηση καυστήρα;\nΗ εταιρεία Καυστήρες Μπότης πληρεί όλα τα σύγχρονα κριτήριαγια εγκατάσταση συντήρηση καυστήρα. Με άδεια από το υπουργείο, οι τεχνικοί μας οι οποίοι διαθέτουν εμπειρία χρόνων θα λειτουργήσουν με σεβασμό και επαγγελματισμό εκπληρώνοντας τις επιθυμίες του εκάστοτε πελάτη.\nΌλοι οι λέβητες όπως και τα ανταλλακτικά που χρησιμοποιούμε είναι τα γνήσια και εγκεκριμένα του εκάστοτε κατασκευαστή.\nΕξυπηρετούμε τα Πατήσια με ένα τηλέφωνο στο 6944421811 & 2102921405 είτε με επικοινωνία μέσω email.


Evagelia Siarvali. Αναζητήσεις για την τέχνη. : Ιουλίου 2017\nΑναρτήθηκε από Evagelia Siarvali. Αναζητήσεις για την τέχνη στις 12:18 π.μ. Δεν υπάρχουν σχόλια:\nΑναρτήθηκε από Evagelia Siarvali. Αναζητήσεις για την τέχνη στις 11:04 μ.μ. Δεν υπάρχουν σχόλια:\nΑναρτήθηκε από Evagelia Siarvali. Αναζητήσεις για την τέχνη στις 10:58 μ.μ. Δεν υπάρχουν σχόλια:


Ασφαλιστικό - Μάνος Ματσαγγάνης: Ένα νομοσχέδιο κατώτερο των περιστάσεων\nΈνα νομοσχέδιο κατώτερο των περιστάσεων\nΜάνος Ματσαγγάνης, Η Καθημερινή της Κυριακής, 16/05/2010\nΘα θεωρήσω δεδομένο (αν και φοβάμαι ότι για την πλειονότητα της κοινής γνώμης δεν είναι) ότι η μεταρρύθμιση των συντάξεων είναι αναγκαία. Το ισχύον ασφαλιστικό είναι ίσως το πιο παθογόνο «υποσύστημα» του κοινωνικού μοντέλου της Μεταπολίτευσης: ένα σύστημα που ευνοεί λίγους πολύ, πολλούς άλλους λιγότερο, και κληροδοτεί δυσθεώρητα ελλείμματα στη γενιά των παιδιών μας – στο όνομα πάντοτε της αλληλεγγύης των γενεών!\nΤο ότι ένα τέτοιο σύστημα υπερασπίζονται τα συνδικάτα του ευρύτερου δημόσιου τομέα, τα κόμματα της αριστεράς, οι επαγγελματικές οργανώσεις, το βαθύ ΠΑΣΟΚ και η λαϊκή δεξιά δεν μπορεί να ερμηνευθεί παρά μόνο ως τεκμήριο ανευθυνότητας και κοινωνικού εγωισμού, με όση «αγωνιστική» ρητορεία και αν επενδύεται.\nΜε αυτή την έννοια, το ασφαλιστικό νομοσχέδιο που ετοίμαζε το Υπουργείο Εργασίας ήταν μια ευκαιρία. Στο παρελθόν φροντίσαμε να ακυρώσουμε κάθε απόπειρα εκλογίκευσης του ασφαλιστικού (Έκθεση Σπράου, προτάσεις Γιαννίτση κτλ.). Ας τα καταφέρναμε τουλάχιστον τώρα.\nΔυστυχώς, το ασφαλιστικό νομοσχέδιο που δόθηκε στη δημοσιότητα την περασμένη Δευτέρα αυτή την ευκαιρία τη σπαταλά.\nΠρώτον, παρά την υπόσχεση – ή, για κάποιους, την απειλή – ότι πάμε σε ένα σύστημα τριών μόνο ταμείων (μισθωτών, αγροτών και αυτοαπασχολουμένων), τελικά οι δημοσιογράφοι, οι υπάλληλοι της Τράπεζας της Ελλάδος, καθώς και οι ιατροί, δικηγόροι και μηχανικοί θα ασφαλίζονται σε χωριστούς φορείς. Για ποιο λόγο; Κανείς δεν μας το έχει εξηγήσει. Υποθέτω για τον ίδιο λόγο που είχε επιτραπεί στους υπαλλήλους των ΔΕΚΟ να ασφαλίζονται χωριστά (αλλά σήμερα, που τα ταμεία τους είναι ελλειμματικά, να πληρώνονται οι συντάξεις τους από τον κρατικό προϋπολογισμό), για τον ίδιο λόγο που το Ταμείο Νομικών είχε εξαιρεθεί από την υποχρέωση καταβολής ΛΑΦΚΑ, για τον ίδιο λόγο που το ΤΣΜΕΔΕ εισπράττει ποσοστό επί του προϋπολογισμού δημοσίων έργων, και άλλα πολλά. Φαίνεται ότι, παρά τις φλυαρίες περί «αλλαγής σελίδας» και «ιστορικής ευθύνης», η πελατειακή λογική χαίρει άκρας υγείας!\nΔεύτερον, η διεθνής εμπειρία – αλλά και η απλή λογική – δείχνουν ότι η Βασική Σύνταξη, ακριβώς επειδή χρηματοδοτείται από το κράτος, θα πρέπει να χορηγείται με την συμπλήρωση ενός ενιαίου ορίου ηλικίας. Το ποιο θα είναι το ενιαίο όριο είναι θέμα επιλογής: προτιμάμε χαμηλότερο ποσό νωρίτερα ή υψηλότερο ποσό αργότερα; Αυτό που είναι ανεπίτρεπτο είναι να δίνεται η Βασική Σύνταξη στην ηλικία που επιλέγει κάθε ασφαλισμένος. Αυτό προβλέπει το νομοσχέδιο. Με άλλα λόγια, κάποιοι θα παίρνουν τη (μη ανταποδοτική!) Βασική Σύνταξη στα 55, άλλοι στα 60, άλλοι στα 65 κ.ο.κ. Είναι φανερό ότι μια τέτοια ρύθμιση αδικεί όσους μένουν στη δουλειά περισσότερα χρόνια (στόχος, υποτίθεται, της κυβέρνησης), δίνει κίνητρα για πρόωρη συνταξιοδότηση και ανεβάζει το κόστος. Λέγεται ότι την ζητούσε επίμονα η ΓΣΕΕ. Μπορεί να είναι αλήθεια. Η ευθύνη όμως βαρύνει την κυβέρνηση.\nΤρίτον (και χειρότερον), η Αναλογική Σύνταξη του νομοσχεδίου δεν είναι ούτε αναλογική ούτε πολύ περισσότερο ανταποδοτική. Αντίθετα, οι συντελεστές απόδοσης των εισφορών κλιμακώνονται (από 0,7% σε 3% ανά έτος) ανάλογα με τον αριθμό των ετών ασφάλισης και με την ασφαλιστική κλάση.\nΈνα παράδειγμα για ασφαλισμένους με 30 έτη ασφάλισης: Στην 1η ασφαλιστική κλάση (μηνιαίες αποδοχές έως €850) το ποσοστό αναπλήρωσης διαμορφώνεται σε 22%, και το ύψος της Αναλογικής Σύνταξης σε €186. Στην 6η ασφαλιστική κλάση (μηνιαίες αποδοχές από €1.600 έως €1.800) το ποσοστό αναπλήρωσης γίνεται 33%, και το ύψος της Αναλογικής Σύνταξης €553. Στην ανώτατη 12η ασφαλιστική κλάση (μηνιαίες αποδοχές άνω των €4.200), το ποσοστό αναπλήρωσης είναι 46%, δηλ. το ύψος της Αναλογικής Σύνταξης €1.922. Με 40 έτη ασφάλισης, το ποσοστό αναπλήρωσης κυμαίνεται από 31% σε 72% για την 1η και τη 12η ασφαλιστική κλάση αντιστοίχως (βλ. Πίνακα).\nΜε ποια λογική θεσμοθετούνται δυσανάλογα υψηλότερες συντάξεις για τους υψηλόμισθους από ό,τι για τους χαμηλόμισθους; Με καμμία λογική. Από όσο γνωρίζω, δεν ισχύει πουθενά στον κόσμο. Πρόκειται για σοβαρό ατόπημα, που παραβιάζει και την ανταποδοτικότητα και την κοινωνική δικαιοσύνη.\nΔιαβάζουμε στις εφημερίδες ότι η πολιτική ηγεσία του Υπουργείου Εργασίας ανθίσταται στις πιέσεις της τρόικας των επιτηρητών. Μάλιστα. Ίσως θα ήταν προτιμότερο να επεδείκνυε το ίδιο ηρωικό πνεύμα αντίστασης στα κάθε λογής λόμπυ που πιέζουν για ειδικές ρυθμίσεις και χαριστικές διατάξεις. Οι πιέσεις τους, και η προθυμία των κυβερνήσεων να ανταποκριθούν σε αυτές, οδήγησαν στη δημιουργία του πελατειακού κράτους παροχών, τα «σπασμένα» του οποίου πληρώνουμε σήμερα.\nΠαρόλα όσα λέγονται και γράφονται εδώ και καιρό, περιθώρια για ένα βιώσιμο και δίκαιο κοινωνικό κράτος υπάρχουν ακόμη και σήμερα. Αρκεί κρίσιμες μεταρρυθμίσεις όπως αυτή να σχεδιάζονται με γνώμονα το δημόσιο συμφέρον, μακριά από πελατειακές πιέσεις.\nΜε αυτή την έννοια, το νομοσχέδιο του Υπουργείου Εργασίας αποδεικνύεται κατώτερο των περιστάσεων. Έστω και την ύστατη στιγμή, η κυβέρνηση θα πρέπει να αποκαταστήσει τις αρχές μιας βιώσιμης και δίκαιης μεταρρύθμισης. Έστω και με 80 χρόνια καθυστέρηση, ας εφαρμοστεί ο ιδρυτικός νόμος του ΙΚΑ για ενιαία ασφάλιση για όλους. Βασική σύνταξη, με εισοδηματικά κριτήρια ή χωρίς, αλλά πάντως από την ίδια ηλικία για όλους. Αναλογική σύνταξη εξίσου ανταποδοτική για όλους. Σήμερα – αύριο θα είναι αργά.\nΟ Μάνος Ματσαγγάνης διδάσκει κοινωνική πολιτική στο Οικονομικό Πανεπιστήμιο Αθηνών\nΣύνολο καταγραφών: 40\nΤα λάθη, οι σκοπιμότητες και ο λογαριασμός στους νέους Σάββας Ρομπόλης, 05/09/2021\nEξαγγελία ή πρόβα ολικής ιδιωτικοποίησης; Γεώργιος Φαράντος, 05/08/2021\nΝέο ασφαλιστικό: Ένα καλά προμελετημένο έγκλημα Διονύσης Τεμπονέρας, 05/07/2021\nΠολλοί οι ηλικιωμένοι, λίγοι οι συνταξιούχοι Διονύσης Τεμπονέρας, 09/07/2020\nΟ διαχρονικά μεγάλος ασθενής που έχασε το 40% του προσωπικού του Διονύσης Τεμπονέρας, 06/06/2020\nΔύο χρήσιμες επισημάνσεις του Γραφείου Προϋπολογισμού Κώστας Καλλίτσης, 23/02/2020\nΣυντάξεις για θνητούς Πλάτων Τήνιος, 24/09/2018\nΤι να κάνουμε με τις παλιές συντάξεις; Κώστας Καλλίτσης, 02/09/2018\nΚρίση, συνταξιοδοτικό και η επόμενη μέρα Τάσος Γιαννίτσης, 03/12/2016


Πειράζει που μας φτιάχνει η νοσταλγία; | Andro\nΕίναι κακό να νοσταλγούμε; Είναι το παρελθόν ο σιγαστήρας του μέλλοντος; Δεν πρέπει να ξεχνάμε πως η ζωή μας είναι καμωμένη τόσο από παρελθούσες ευτυχίες όσο κι από μελλοντικές υποσχέσεις. Ο Γιώργος Κωνσταντινίδης στοχάζεται όσα πέρασαν κι όσα θα έρθουν.\nΒάιος Γιώρας: «Αν θέλεις να δεις τον κόσμο με προβλήματα, τότε θα βλέπεις μόνο προβλήματα»\nΠώς να δημιουργήσεις την τύχη σου\nΤώρα είναι η τελευταία ευκαιρία για reset πριν από την επάνοδο\nΕρωτική νοσταλγία, μέσα από τον φακό του Ruslan Lubanov (Φωτό: yellowkorner.com).\nΟ κόσμος δίνει ενίοτε την εντύπωση ότι πορεύεται προς τα μπρος κοιτάζοντας προς τα πίσω. Οι επιλογές μας δεν γίνονται στη βάση μιας προβολής τους στο μέλλον, αλλά σε σχέση μιας εξιδανικευμένης μήτρας του παρελθόντος. Τότε που υπήρχαν σύνορα, οι τεχνολογικές εξελίξεις ήταν ελεγχόμενες και η κλιματική αλλαγή άγνωστη λέξη.\nΗ «Εποχή της Νοσταλγίας» είναι φαινόμενο που εκδηλώνεται ακόμα και στην πολιτική: Με τον Τραμπ να κραυγάζει στους εκλογείς «Make America Great Again», τους οπαδούς του Brexit να νοσταλγούν τα περασμένα μεγαλεία της Βρετανικής Αυτοκρατορίας και τον Ερντογάν να αφιονίζει πεινασμένο λαό με την ανασύσταση της Οθωμανικής.\nΗ νοσταλγία πουλάει παντού: στον κινηματογράφο, στην τηλεόραση, στα αρώματα, στα ρολόγια, στη μόδα, στη διαφήμιση. Αντανακλάται στο καταναλωτικό boom των βιολογικών και οικολογικών προϊόντων, στις πιένες που γνωρίζει το Mini Cooper ή το New Beetle λίγο πριν. Στην αναζήτηση της αυθεντικότητας. Στην επιστροφή στις ρίζες. Η μετανεωτερικότητα δεν είναι άλλο από μια συνέργεια του αρχαϊσμού με την τεχνολογική εξέλιξη.\nH νοσταλγία εξιδανικεύει το παρελθόν, επειδή φοβόμαστε το μέλλον.Tweet\nΟπουδήποτε στον κόσμο, εργαλειοποιείται ως συναισθηματικό όπλο, εξιδανικεύοντας το παρελθόν μέσα από μια θετική μυθολογία ώστε να διασκεδάσει τους φόβους μας για το μέλλον. Το οποίο μέλλον, αντίθετα, είθισται να πέφτει θύμα των πλέον δυσοίωνων προβλέψεων. Το πλέον χαρακτηριστικό παράδειγμα αυτού του φαινομένου είναι η «επιστημονική φαντασία», πάντα αρνητική και στρεσογόνα (Αρμαγεδδών, Mad Max, Blade Runner…). Και η Γκρέτα.\nBlade Runner: όταν η εργαλειοποίηση της νοσταλγίας οδηγεί σε ταινίες επιστημονικής φαντασίας που έχουν αρνητικό πρόσημο.\nNοσταλγία είναι, κατ’ αρχάς, η λαχτάρα επιστροφής στην πατρίδα, το γενέθλιο τόπο. Μετά η λέξη θα πάρει τη σημασία της έλλειψης, έλλειψης κάποιου πράγματος που γνωρίσαμε αλλά έπαψε να υπάρχει ή κάποιου πράγματος που άλλαξε μορφή, υποβαθμίστηκε, γνώρισε τη φθορά.\nΌμως, είναι και μια έκφραση ανικανοποίητου: εμφανίζεται όταν το παρόν δεν στέκεται στο ύψος του παρελθόντος. Δεν είμαστε νοσταλγοί στα 20 χρόνια μας, δεν αναρωτιόμαστε αν αυτό που ζούμε είναι καλό ή όχι, αν είναι μοντέρνο όσο πρέπει. Η νοσταλγία έρχεται αργότερα. Χρειάζονται χρόνια αναφοράς, για ν’ αρχίσεις να συγκρίνεις. Και να χαρακτηριστείς οπισθοδρομικός, αντιδραστικός, παρελθοντολάγνος. Ο εξωραϊσμός του παρελθόντος είναι ένας τρόπος να αντέξουμε τα γηρατειά: τουλάχιστον ζήσαμε μια ωραία ζωή, το ανάποδο θα ήταν πολύ εκνευριστικό.\nΔεν είμαστε νοσταλγοί στα 20 χρόνια μας, η νοσταλγία έρχεται αργότερα. Χρειάζονται χρόνια αναφοράς, για ν’ αρχίσεις να συγκρίνεις.Tweet\nΗ σύγχρονη νοσταλγία έχει μια γενεαλογία. Την ώρα που αναπτύσσεται μια εκμηχανισμένη κοινωνία, βιομηχανική, εμφανίζεται και η διαλεκτική πρόοδος/νοσταλγία. Μέσα σ’ αυτό το κλίμα, ανατέλλει ο ρομαντισμός του Γουίλιαμ Γουόρντσγουορθ ή του Ζαν-Ζακ Ρουσό που μιλάει πλέον όχι απλώς για νόστο, αλλά για οντολογική απώλεια. Αυτό το αίσθημα λύπης θα κορυφωθεί το 1857 με τον Κύκνο του Μποντλέρ, που είναι το μεγάλο ποίημα της νοσταλγίας.\nΣ’ ολόκληρη την Ευρώπη εκδηλώνεται μια ανησυχία, την οποία εκφράζει τέλεια ο Τζον Κιτς, απέναντι στο νέο κόσμο που διαγράφεται μετά τον Νιούτον: έναν κόσμο απομαγεμένο, από τον οποίο οι νεράιδες έχουν εκδιωχθεί, εξ ου κι αυτή η ανάγκη επιστροφής στα παραμύθια και το δημοτικό τραγούδι. Κάτι ανάλογο συμβαίνει και με τους συνθέτες. Το Regenlied ή τα Hemiweh Lieder του Μπραμς είναι η πεμπτουσία αυτής της σπαρακτικής άρνησης.\nTο αίσθημα λύπης για τη διαλεκτική πρόοδος/νοσταλγία θα κορυφωθεί το 1857 με τον Κύκνο του Μποντλέρ, που είναι το μεγάλο ποίημα της νοσταλγίας.\nΣυνεπώς, πρέπει να απαντηθούν τα εξής: Πρέπει να καταδικάζουμε τη νοσταλγία; Σε τι μας χρησιμεύει; Είναι μια εκδήλωση του φόβου μας για το μέλλον; Και, το κυριότερο, η νοσταλγία αποτελεί τροχοπέδη για την πρόοδο;\nΣτους αδαείς μπορούμε να πουλήσουμε, μπορούμε να τους κάνουμε να καταπιούν ένα σωρό πράγματα. Ένα καλό μηντιακό σφυροκόπημα αρκεί. Η εμπορική (ή άλλη) επιτυχία είναι εξασφαλισμένη. Έλα μου όμως ντε που ορθώνονται διαρκώς ενοχλητικά εμπόδια. Διότι στους οπαδούς του «κάθε πέρσι και καλύτερα» προτείνονται ολημερίς βελτιώσεις και «μικρές επαναστάσεις», τις οποίες δυσκολεύονται πολύ να απορρίψουν. Τα κλιματιστικά, ας πούμε. Ακόμα και οι νοσταλγοί δεν θέλουν να βάζουν μπροστά το αυτοκίνητο με τη μανιβέλα, να ανεβαίνουν πέντε ορόφους κουβαλώντας κάρβουνο ή να εγχειρίζονται όπως πριν από 50 χρόνια.\nΌσο τελευταίο μοντέλο κι αν είναι, όσο υψηλές επιδόσεις κι αν έχει ένα αυτοκίνητο, φρένα δεν μπορεί να μη διαθέτει.Tweet\nΗ νοσταλγία του μέλλοντος\nΑλλά υπάρχει κι εκείνη η κακοχρονισμένη νοσταλγία του μέλλοντος. Καθότι, το άτιμο, μπορεί να φέρει κάτι τελείως άλλο από εκείνο που περιμέναμε. Δεν αίρεται στο ύψος των προσδοκιών μας. Οπότε προκύπτει το παράδοξο: ένα μέλλον ονειρεμένο στο παρελθόν που γίνεται παρόν -παρόν και ταυτόχρονα ατελές, ανεπαρκές. Μιλάμε για έναν κόσμο, μια χώρα, ένα νησί που καλείται «Ουτοπία». Νοσταλγούμε όχι ότι δεν βρισκόμαστε εκεί, αλλά το ότι δεν καταφέραμε να είμαστε εκεί, παρά τους «αγώνες».\nΗ Πολωνή ποιήτρια Wislawa Szymborska γράφει: «Παρά τις ομορφιές του, το νησί παραμένει έρημο / και τα ίχνη των βημάτων που βρίσκουμε στις όχθες / κατευθύνονται όλα, χωρίς εξαίρεση, προς τ’ ανοιχτά / Λες και το μόνο που κάναμε ήταν να ξαναφεύγουμε».\nΟι οπαδοί του Brexit νοσταλγούν τα περασμένα μεγαλεία της Βρετανικής Αυτοκρατορίας (Φωτογραφία: themorningbulletin.com.au).\nΩστόσο, καταλήγω στο συμπέρασμα ότι η νοσταλγία δεν βάζει τελικά φρένο στην πρόοδο, αλλά παίζει μάλλον ρυθμιστικό ρόλο. Όσο τελευταίο μοντέλο κι αν είναι, όσο υψηλές επιδόσεις κι αν έχει ένα αυτοκίνητο, φρένα δεν μπορεί να μη διαθέτει. Ξέρουμε πως υπάρχουν «Δρ. Μαμπούζε», ότι η τεχνολογία μπορεί να χάσει τα λογικά της, πως χρειάζονται δικλείδες ασφαλείας.\nΟ Καρτέσιος, μιμούμενος του Στωικούς, έλεγε: «Να δεχόμαστε τον κόσμο όπως είναι, και να αλλάζουμε τις επιθυμίες μας αντί να θέλουμε ν’ αλλάξουμε τον κόσμο». Αλλά βρίσκω αυτήν τη στάση κάπως κομφορμιστική, ολίγον μοιρολατρική. Ό,τι παρήλθε δεν είναι αναγκαστικά ξεπερασμένο και άγονο.\nΈνα smartphone που χρησιμοποιείται σωστά είναι εκατομμύρια φορές πιο χρήσιμο κι από τον καλύτερο ελβετικό σουγιά.Tweet\nΩστόσο, οφείλουμε να κάνουμε τη διάκριση ανάμεσα σε οικονομικό πλούτο και κοινωνική ευζωία. Η τεχνολογική μοντερνικότητα είναι φορέας φανταστικής προόδου, της οποίας το Internet είναι ένα από τα καλύτερα παραδείγματα –και πιο αλλοτριωτικά. Ένα smartphone που χρησιμοποιείται σωστά είναι εκατομμύρια φορές πιο χρήσιμο κι από τον καλύτερο ελβετικό σουγιά. Αλλά στην εποχή μου ήταν πιο ωραία: κοιμόμασταν στην τάξη.\nΗ νοσταλγία δεν είναι μόνο μια συγκινησιακή απόκριση σ’ αυτό που ο Γιανκέλεβιτς αποκαλεί «μη αντιστρεψιμότητα του χρόνου», ένας θρήνος γι’ αυτό που χάθηκε. Είναι κι ένας διάλογος μεταξύ παρελθόντος και μέλλοντος. Η κοινωνική αβεβαιότητα, η μείωση της δυνατότητας ελέγχου του ατόμου πάνω στον κόσμο που τo περιβάλλει και η δυσκολία που νιώθει να κάνει προβολή του εαυτού του σ’ ένα βέβαιο και ευτυχισμένο μέλλον δημιουργούν πρόσφορο έδαφος.\nΗ ζωή μας είναι καμωμένη τόσο από παρελθούσες ευτυχίες όσο κι από μελλοντικές υποσχέσεις. Το να νοσταλγείς είναι καλό, είναι η ικανότητά μας να απομνημονεύουμε το θετικό πρόσημο του παρελθόντος. Το να μπορείς να φαντάζεσαι χαμένους παραδείσους, σε βοηθάει να σκεφτείς ότι και το μέλλον μπορεί να κρύβει κάποιους άλλους.\nΝομίζω πως καλό θα ήταν στο σχολείο να συμπληρώσουμε το μάθημα της Ιστορίας με κείνο του Μέλλοντος (της προοπτικής), καθώς όπως έλεγε ο Adam Key «Ο καλύτερος τρόπος να προβλέψουμε το μέλλον είναι να το επινοήσουμε».\nΔιαβάστε ακόμα: Εγκώμιο στα μικρά στήθη.\nζωή νοσταλγία παρελθόν παρόν


EDIONYSOS | edionysos.gr - ό,τι γράφεται εδώ είναι είδηση: ΣΚΛΗΡΗ ΑΠΑΝΤΗΣΗ ΤΗΣ ΔΗΜΟΤΙΚΗΣ ΑΡΧΗΣ ΠΡΟΣ ΤΗ "ΝΕΑ ΠΝΟΗ" ΓΙΑ ΤΗ ΜΙΣΘΩΣΗ ΤΟΥ ΚΑΠΗ ΔΡΟΣΙΑΣ\nΣΚΛΗΡΗ ΑΠΑΝΤΗΣΗ ΤΗΣ ΔΗΜΟΤΙΚΗΣ ΑΡΧΗΣ ΠΡΟΣ ΤΗ "ΝΕΑ ΠΝΟΗ" ΓΙΑ ΤΗ ΜΙΣΘΩΣΗ ΤΟΥ ΚΑΠΗ ΔΡΟΣΙΑΣ\nΚΑΝΕΙ ΛΟΓΟ ΓΙΑ ΠΑΡΑΠΟΙΗΣΗ ΤΗΣ ΑΛΗΘΕΙΑΣ ΚΑΙ ΠΡΟΣΒΛΗΤΙΚΟΥΣ ΧΑΡΑΚΤΗΡΙΣΜΟΥΣ ΚΑΤΑ ΤΟΥ ΔΗΜΑΡΧΟΥ Δ.ΖΑΜΑΝΗ ΚΑΙ ΤΟΥ ΠΡΟΕΔΡΟΥ ΤΗΣ "ΕΣΤΙΑΣ" Θ.ΣΤΑΙΚΟΥ. ΥΠΟΓΡΑΜΜΙΖΕΙ ΟΤΙ ΤΗΡΗΘΗΚΑΝ ΟΙ ΝΟΜΙΜΕΣ ΔΙΑΔΙΚΑΣΙΕΣ ΕΝΩ ΕΠΕΤΕΥΧΘΗ ΚΑΙ ΜΕΙΩΣΗ ΤΟΥ ΜΙΣΘΩΜΑΤΟΣ. ΑΝΑΚΡΙΒΗΣ Η ΣΥΓΚΡΙΣΗ ΜΕ ΤΟ ΜΙΣΘΩΜΑ ΤΟΥ ΚΤΙΡΙΟΥ ΤΟ...\nΟΠΟΙΟ ΣΤΕΓΑΖΕΙ ΤΟ ΔΗΜΑΡΧΕΙΟ ΔΙΟΝΥΣΟΥ.\nΑνακοίνωση Δήμου Διονύσου\nΗ δημοτική παράταξη «Νέα Πνοή για τον Διόνυσο» προέβη σε προσβλητικούς χαρακτηρισμούς του Δημάρχου Διονύσου κ. Ζαμάνη και του Προέδρου της Εστίας κ. Στάικου, παραποιώντας την αλήθεια.\nΗ παράταση της μίσθωσης ήταν νόμιμη πράξη, αφού έλαβε υπόψη την επιθυμία των μελών του ΚΑΠΗ για την παραμονή τους εκεί, όπως προβλέπεται από το άρθρο 103, παράγραφος 6, του Νόμου Καλλικράτη 3852/2010 : «Οι επιτροπές με τη συμμετοχή εκπροσώπων των χρηστών των παρεχόμενων υπηρεσιών, εισηγούνται για την καλύτερη λειτουργία, διαπιστώνουν τυχόν προβλήματα που δημιουργούνται στη λειτουργία της υπηρεσίας και διατυπώνουν σχετικές προτάσεις στο διοικητικό συμβούλιο του νομικού προσώπου για την καλύτερη εξυπηρέτηση των παρεχόμενων υπηρεσιών».\nΓια την παράταση της μίσθωσης υπήρξε γνωμοδότηση του νομικού συμβούλου του Δήμου και η σύμφωνη γνώμη του Διοικητικού Συμβουλίου του Νομικού Προσώπου, που εξουσιοδότησε τον Πρόεδρο να προχωρήσει στη διαπραγμάτευση για περαιτέρω μείωση του μισθώματος.\nΟ Πρόεδρος πέτυχε μείωση, σε αντίθεση με την προηγούμενη χρονιά που σε ανάλογη απόπειρα δεν υπήρξε μείωση του ενοικίου.\nΜε βάση την έρευνα της αγοράς, το μίσθωμα αφενός θεωρείται λογικό και αφετέρου η περιοχή στερείται αναλόγου χώρου που να εξυπηρετεί τις ανάγκες του ΚΑΠΗ.\nΔιευκρινίζεται ότι οι αντικειμενικές αξίες ανά περιοχή ποικίλουν.\nΣτη Δροσιά υπάρχει ο υψηλότερος συντελεστής σε σχέση με τις υπόλοιπες περιοχές του Δήμου (που είναι της τάξεως των 2.000 ευρώ ανά τ.μ.).\nΠερισσότερες λεπτομέρειες προς την παράταξη «Νέα Πνοή για το Διόνυσο», και πάντα ενδιαφερόμενο, επιφυλάσσεται να δώσει στο προσεχές δημοτικό συμβούλιο, ο Πρόεδρος της Εστίας κ. Θεόδωρος Στάικος.\nΑνακριβής και τουλάχιστον ατυχής είναι, επίσης, η σύγκριση με το μίσθωμα που καταβάλλεται για το κτίριο του Δημαρχείου Διονύσου στον Άγιο Στέφανο.\nΤο ποσό των 2.500 ευρώ (για την ακρίβεια 2.526 ευρώ) αφορά στην ενοικίαση γραφείων και λοιπών χώρων του κάτω ορόφου, επιφανείας 350 τ.μ.\nΤο συνολικό μηνιαίο μίσθωμα για όλους τους χώρους του Δημαρχείου (συνολικής επιφανείας 1.200 τ.μ.), μετά τις μειώσεις που έχουν γίνει, ανέρχεται σε 7.233 ευρώ.\nΠαράλληλα, έχει ξεκινήσει από τη δημοτική αρχή η διαδικασία για την εξασφάλιση – χωρίς αύξηση του μισθώματος – επιπλέον χώρου στο ισόγειο του επί της Λεωφ. Λίμνης Μαραθώνος και Αθαν. Διάκου 1 κτιρίου, για τη στέγαση υπηρεσιών του Δήμου Διονύσου.


Τελικά... πόσες ώρες ύπνου χρειαζόμαστε;\nDW υγεία ύπνος\nΚάποιοι ισχυρίζονται ότι με τέσσερις ή πέντε ώρες ύπνου είναι καλά, ότι δεν χρειάζονται περισσότερο ύπνο και ότι ξυπνούν φρέσκοι και γεμάτοι ζωντάνια. Είναι όμως όντως έτσι;\nΚατά μέσο όρο υπολογίζεται ότι οι άνθρωποι κοιμούνται περίπου το ένα τρίτο της ζωής τους. Ακούγεται σαν χάσιμο χρόνου. Μάλλον όμως συμβαίνει το αντίθετο. Όσο κοιμόμαστε το ανθρώπινο σώμα επιτελεί πολλές σημαντικές λειτουργίες για την υγεία και ευεξία μας. Ο βαθύς ύπνος και ο λεγόμενος ύπνος REM, δηλαδή ο ύπνος με γρήγορες κινήσεις των ματιών, εναλλάσσονται κάθε 90 λεπτά.\nΑλλά πόσο πρέπει εν τέλει να διαρκεί ο ύπνος; Σύμφωνα με το Εθνικό Ίδρυμα Μελετών για τον Ύπνο των ΗΠΑ ένα νεογέννητο πρέπει να κοιμάται από 14 έως 17 ώρες, ακόμη κι αν πρόκειται για διακεκομμένο ύπνο. Τα παιδιά ηλικίας δημοτικού πρέπει να κοιμούνται από 9 έως 11 ώρες, ενώ για τους ενήλικες συνιστάται να μην κοιμούνται λιγότερο από έξι ώρες.\nΑπό την άλλη πλευρά και οι ειδικοί τονίζουν ότι οι ώρες αυτές είναι ενδεικτικές. Υπάρχουν άνθρωποι που με λιγότερο από 10 ώρες ύπνου δεν νιώθουν ξύπνιοι. Από την άλλη πλευρά σε όλα υπάρχει ένα μέτρο κι έτσι ειδικοί από την Οξφόρδη έχουν καταλήξει στο ότι και ο πολύς ύπνος δεν είναι καλός. Συγκεκριμένα εκτιμούν ότι πάνω από οκτώ ώρες ύπνου τη νύχτα ενδέχεται να αυξάνουν την πιθανότητα εγκεφαλικού.\nΠηγή: DW, Κάρλα Μπλέικερ


Γαλλία: Στις φλόγες αυτοκίνητο από μπαταρία ηλεκτρονικού τσιγάρου - dailythess | Ειδήσεις από τη Θεσσαλονίκη\n1 Αυγούστου 2017 - 22:06\nΈνα αυτοκίνητο τυλίχθηκε στις φλόγες νωρίς σήμερα το πρωί στην Τουλούζ, πιθανότατα όταν έσκασε η μπαταρία ενός ηλεκτρονικού τσιγάρου, όπως έγινε γνωστό από πηγή της τοπικής αστυνομίας. Η πυρκαγιά, από την οποία δεν τραυματίστηκε κανείς, ξεκίνησε γύρω στις 7.30, τοπική ώρα, από τη βαλίτσα στην οποία βρισκόταν η μπαταρία.\n“Η μπαταρία μάλλον ήρθε σε επαφή με κάποιο μεταλλικό αντικείμενο και πήρε φωτιά. Κατά 99,99% δεν ήταν φυλαγμένη μέσα στην ειδική θήκη της”, εξήγησε ένας εκπρόσωπος της αστυνομίας. “Ακόμη και οι ελαττωματικές μπαταρίες δεν παίρνουν φωτιά αν δεν έρθουν σε επαφή με κάποιο άλλο αντικείμενο”, πρόσθεσε.


Καβουρμάς: το αλλαντικό που δεν περιέχει συντηρητικά | Alithia.gr\nΚαβουρμάς: το αλλαντικό που δεν περιέχει συντηρητικά\nΤετ, 04/03/2020 - 19:41\nΟ Κλινικός διαιτολόγος-διατροφολόγος, Γιώργος Μίλεσης, μας σερβίρει παραδοσιακό καβουρμά και μας αναλύει όλα αυτά που πρέπει να γνωρίζουμε γι’ αυτή τη νοστιμιά.\nΟ καβουρμάς αποτελεί ένα ιδιαίτερο, με έντονη γεύση αλλαντικό, για μερακλήδες και (γιορτινά) τραπέζια και συνιστά μια πολύ παλιά, παραδοσιακή συνταγή συντήρησης του κρέατος, με τη μορφή μεζέ-αλλαντικού, με μόνο πρόσθετο συντηρητικό το αλάτι.\nΘα βρούμε πιο συχνά τον καβουρμά στη Θράκη, έχει όμως τις ρίζες στον Πόντο και η ονομασία του είναι δάνειο από το τούρκικο kavurma που σημαίνει καβουρδίζω (σ.σ. για εμάς τσιγαρίζω, σιγοψήνω).\nΣυνιστά ένα πολύ παλιό τρόπο για την μακροπρόθεσμη συντήρηση του κρέατος, όταν από τη στιγμή που δεν υπήρχε ψύξη, το καβούρντισμα ήταν συνηθισμένη μέθοδος συντήρησης του κρέατος.\nΓίνεται με πολλά είδη κρεάτων, ανάλογα με τη διαθεσιμότητα της περιοχής: μοσχάρι, βουβάλι, πρόβατο ή κατσίκι. Ο καβουρμάς αποτελείται από βρασμένα κομμάτια κρέατος ανακατεμένα με το ζωμό τους και μοιάζει λίγο με πηχτή, αλλά η υφή του είναι πιο συμπαγής.\nΤο κρέας αλατίζεται αρχικά για να στεγνώσει και κατόπιν μαγειρεύεται σε σιγανή φωτιά με μπαχαρικά (μοσχοκάρυδο, μπαχάρι, κανέλα, γαρίφαλο) και σιγοκαβουρδίζεται με λίπος. Κατόπιν διατηρείται σε δοχεία σκεπασμένο με το λίπος του (στα σπίτια), ώστε να δημιουργηθεί ένα αναερόβιο περιβάλλον (1). Βιομηχανικά, συσκευάζεται σε κυλινδρικό σχήμα και κόβεται σε φέτες.\nΣτην συμπαγή μάζα του, που παρασκευάζεται σε μορφή πηχτής και σε σχήμα κυλινδρικού μπαστουνιού, είναι δυνατόν να προστεθούν λαχανικά όπως το πράσο, το κρεμμύδι, το πορτοκάλι αλλά πολλά μπαχαρικά, προσδίδοντας πικάντικη γεύση.\nΤο μόνο πρόσθετο στην παραγωγή του καβουρμά είναι το αλάτι, κάτι που σημαίνει ότι δεν περιέχει νιτρώδη ή νιτρικά άλατα ως συντηρητικά, σε αντίθεση με τα περισσότερα αλλαντικά. Το ποσοστό του αλατιού που απαιτείται είναι περίπου 2-5%, ωστόσο βιομηχανικά προστίθενται λιγότερο από 2% πλέον (1).\nΟ καβουρμάς τρώγεται ωμός, κομμένος σε μικρά κομμάτια και ταιριάζει πολύ με κόκκινο κρασί ή τσίπουρο. Επίσης προστίθεται δίνοντας πρωτοτυπία, νοστιμιά και άρωμα σε ζυμαρικά, πίτες, σαγανάκι και ομελέτα.\nΠεριέχει πρωτεΐνες, λόγω της περιεκτικότητας του σε κρέας, ψευδάργυρο, σίδηρο, κάλιο και βιταμίνες του συμπλέγματος Β. Ωστόσο, έχει αρκετές θερμίδες και χοληστερίνη, χωρίς όμως να γίνεται απαγορευτικός για το ευρύ κοινό. Στη σπιτική του εκδοχή, τα 100 gr καβουρμά αποδίδουν 607 θερμίδες και 65gr λίπους (88%) (2), ενώ στην αντίστοιχη βιομηχανοποιημένη του 200 θερμίδες και 15gr λίπους (73%) (3). Ο καβουρμάς ωστόσο από βουβάλι θεωρείται πιο ελαφρύς και αποτελεί ακόμα καλύτερη επιλογή.\nΤι συμβαίνει με τα λιπαρά και το αλάτι του;\nΕίναι λογικό λοιπόν να θεωρείται ότι ο καβουρμάς έχει πολλές θερμίδες και πολύ αλάτι, ενώ κυριαρχεί η εντύπωση ότι παρασκευάζεται από πολύ λιπαρό χοιρινό κρέας. Άλλωστε παραδοσιακά, σκεπάζονταν με ατόφιο χοιρινό λίπος για να διατηρηθεί, κάτι που τον καθιστούσε ιδιαιτέρα λιπαρό και πυκνό σε ενέργεια έδεσμα.\nΩστόσο, η εξέλιξη της παραγωγής και τυποποίησης των σύγχρονων προϊόντων, τροποποίησε και τη σύνθεση του καβουρμά σε πιο αποδεκτά επίπεδα, ώστε να είναι ανεκτός σε πιο ευρύ κοινό –με εξαίρεση βέβαια πάντα όσους υποφέρουν από ορμονικά προβλήματα, αυτοάνοσα νοσήματα υπό αγωγή με κορτιζόνη, αρτηριακή υπέρταση, καρδιοπάθειες ή σακχαρώδη διαβήτη (1, 4).\nΩς συνέπεια, σήμερα παράγεται καβουρμάς με μικρότερη περιεκτικότητα σε λιπαρά και αλάτι, από κρέας χοιρινό και βοδινό, χοιρινό και βουβαλίσιο, αρνίσιο, πρόβειο ή/και μοσχαρίσιο άπαχο κρέας ή μίξη αυτών, ανάλογα με την εκάστοτε συνταγή παραγωγής. Πλέον, δεν χρειάζεται να διατηρηθεί μέσα σε λίπος, αφού τυποποιείται σε κενό αέρος, ενώ και το κυριότερο συντηρητικό του, το αλάτι, δεν απαιτείται σε τόσο μεγάλες ποσότητες: τυπικά πλέον, προστίθενται 16-18gr αλατιού ανά κιλό προϊόντος (1).\nΠώς διαφέρει από τα σύγχρονα αλλαντικά\nΤο πλεονέκτημά του είναι η απουσία νιτρικών και νιτρωδών αλάτων στην παρασκευή του. Και τα δυο χρησιμοποιούνται ως συντηρητικά, αφού σταματούν την ανάπτυξη των βακτηρίων. Στα νιτρικά άλατα περιλαμβάνονται το νιτρικό νάτριο (Ε251) και το νιτρικό κάλιο (Ε252), ενώ στα νιτρώδη άλατα το νιτρώδες νάτριο (E250) και το νιτρώδες κάλιο (Ε249) (5).\nΤα νιτρικά και τα νιτρώδη άλατα ωστόσο, αλληλεπιδρούν με τη μυοσφαιρίνη (σ.σ. πρωτεΐνη μυών, φορέας οξυγόνου) ώστε να παραχθεί η νιτροζυλο-μυοσφαιρίνη. Σε αυτήν οφείλεται το χαρακτηριστικό κόκκινο-ροζ χρώμα των αλλαντικών. Όταν την καταναλώνουμε όμως, τα νιτρικά από το μεταβολισμό της ενώνονται με αμίνες σχηματίζοντας νιτροζαμίνες –ενώσεις με δυνητικά καρκινογενετική δραστικότητα για τον πεπτικό σωλήνα (5, 6).\nΒέβαια, το πόσο επιζήμια μπορεί να αποδειχθούν αυτά τα πρόσθετα, είναι λίγο πολύ θέμα της ποσότητας που καταναλώνουμε: οπωσδήποτε λιγότερα από 50gr ημερησίως, σύμφωνα με τον Παγκόσμιο Οργανισμό Υγείας (7).


Συρία: «Λεονταρισμοί» και τελεσίγραφα Ερντογάν – Μπαίνουν οι Ρώσοι στο Κομπάνι (video) | Epikaira.gr\nΔΙΕΘΝΗ Συρία: «Λεονταρισμοί» και τελεσίγραφα Ερντογάν – Μπαίνουν οι Ρώσοι στο Κομπάνι (video)\nΤετάρτη, 16 Οκτ 2019 20:58 0\nΕνώ οι τουρκικές επιχειρήσεις μπαίνουν στη δεύτερη εβδομάδα και οι δυνάμεις της Τουρκίας μαζί με τους Σύρους αντάρτες προχωρούν όλο και περισσότερο στις κουρδικές περιοχές. Ο Ρετζέπ Ταγίπ Ερντογάν εμφανίστηκε σήμερα με ένα τελεσίγραφο.\nΤα «θέλω» του Σουλτάνου\nΟυσιαστικά ο Τούρκος πρόεδρος ζητά μια διευρυμένη ζώνη ασφαλείας στη Συριακή μεθόριο. Αξιώνει η περιοχή να έχει βάθος 35 χιλιομέτρων όπως φαίνεται και στον παρακάτω χάρτη.\nΗ επιλογή δεν είναι τυχαία καθώς ο Ρετζέπ Ταγίπ Ερντογάν θέλει να έχει στον έλεγχό του τον αυτοκινητόδρομο Μ4, που αποτελεί την οδική ραχοκοκαλιά της βορείου Συρίας.\nΜήνυμα νωρίτερα σήμερα έστειλε ο Ερντογάν στους Κούρδους να παραδώσουν τα όπλα μέχρι το βράδυ και να τελειώσει έτσι η τουρκική επιχείρηση στη βορειοανατολική Συρία.\nΣε ομιλία του ο πρόεδρος της Τουρκίας τόνισε πως θα πρέπει οι «τρομοκράτες» να αποχωρήσουν από την ζώνη ασφαλείας που ο ίδιος θέλει να δημιουργήσει.\nΩστόσο αυτό μάλλον είναι απίθανο, καθώς μαίνονται οι σφοδρές μάχες μαίνονται ανάμεσα στους Κούρδους και τους συμμάχους της Τουρκίας. οι οποίοι τα βρίσκουν πιο «σκούρα» απ’ ότι υπολόγιζαν. Φυσικά στο πλευρό των Κούρδων βρίσκονται οι δυνάμεις του Άσαντ, και μαζί πολεμούν τον Ερντογάν.\nΕπίδειξη δύναμης από Τουρκία\nΤουρκικά ειδησιογραφικά δίκτυα μεταδίδουν εικόνες από τα συριακά εδάφη. Το σθένος των τουρκικών στρατευμάτων είναι απόρροια του «ζήλου» που δείχνει και ο Χουλουσί Ακάρ, ο οποίος μπαίνοντας στην τουρκική Βουλή χαιρέτησε στρατιωτικά τρεις φορές.\nΑπό τη δική του μεριά ο Ερντογάν ειρωνεύτηκε τον Τραμπ για τα ακαταλαβίστικα tweets.\nΕπεμβαίνει η Ρωσία στο Κομπάνι\nΗ Ρωσία ξεκινάει την εισβολή των δυνάμεών της στο Κομπάνι όπως μεταδίδει το Reuters.\nΕξάλλου, νωρίτερα σήμερα η επιχείρηση της τουρκικής αεροπορίας να βομβαρδίσει επιτελείο των Συριακών Δημοκρατικών Δυνάμεων SDF στο Μανμπίτζ, στη Συρία, στέφθηκε από πλήρη αποτυχία, καθώς τα τουρκικά F-16 είδαν να τους «κόβουν» το δρόμο ρωσικά Su-35.\nΤετ, 16/10/2019, 20:58


Κως Πισίνα πνιγμός Ξενοδοχείο\n04/10/2019, 07:29 5\n«Δεν υπήρχε τρόπος να κλειδώσει κάποιος την πόρτα από μέσα» υποστήριξε η μητέρα του 5χρονου\nΣτο δικαστήριο βρέθηκε και εκπρόσωπος της TUI μέσω της οποίας η οικογένεια του 5χρονου είχε κλείσει τις διακοπές υποστηρίζοντας ότι η εταιρεία εκτιμούσε ότι οι μηχανισμοί κλειδώματος ήταν ίδιοι όπως σε κάθε άλλο ξενοδοχείο.\nΑλυσίδες χρειάζονται στην μάνα\nΔυστυχώς είναι γνωστές οι συμπεριφορές πολλών Βρετανίδων μητέρων που καταλήγουν σε all inclusive ξενοδοχεία του αιγαίου προκειμένου να λιάζονται τόπλες με ένα ποτηρι μπύρας συνεχώς δίπλα τους. Τα παιδιά δεν φεύγουν απο το δωμάτιο και ειδικά σε ένα ξένο μέρος, εκτός αν του το έχεις επιτρέψει να το κάνεις ή έχει άγνοια κινδύνου και δεν ακούει τον γονιό. Τόσοι πήγαμε με τα παιδιά μας στο εξωτερικό και δεν είχαμε τέτοια ζητήματα. Θα μπορούσε να είχε φύγει και απο το μπαλκόνι έξω ή και απο κάτω. Όταν έχεις παιδιά που δεν τα εμπιστεύεσαι, δεν κοιμάσαι μακάριος ούτε το αφήνεις στο δωμάτιο και φεύγεις. Απλά! Σε διαφορετική περίπτωση, ζητάς απο το ξενοδοχείο έγκαιρα βοήθεια.\nΑλυσίδα θέλουν οι γονείς λένε υστερικές και υπερβολικές τις ελληνίδες μάνες όμως κανένα ελληνάκι δεν πνίγηκε ούτε το απηγαγαν γιατί κοιμόταν ολομόναχο σ΄ενα δωμάτιο που δεν ήταν του σπιτιού του. Κι αν δεν πνιγόταν κάποιος μπορει να το ειχε απαγάγει όπως τη Μαντλίν. Τα παιδιά δεν μεγαλώνουν στον αυτόματο, θέλουν επαγρύπνιση μέχρι να βρουν το δρόμο τους σε όλα και οι γονείς κάναμε βάρδιες. Αλλάζει η ζωή ριζικά όταν αποκτάς παιδια. Ολοι οι άλλοι φταίνε εκτός από τους απαράδεκτους γονείς. Πληρώνουν διακοπές σε ξενοδοχείο και νομίζουν ότι κλείνουν και τη baby sitter μαζί και ότι όλη η ξενοδοχειακή μονάδα θα προσεχει τα παιδιά τους που δεν μπορούν να προσέξουν μόνοι τους. Η άλλη τρέχει τους ξενοδόχους γιατί οι κόρες τους 16 και 18 χρονών δεν ξέραν μπάνιο και βουτήξαν στην πισίνα. Αμα πήδαγαν σε γκρεμό ποιός θα έφταιγε? το δασαρχείο?\nΚαινουριο ειναι αυτο?Οι γονεις που ηταν?Τι αλλο θα βρουν για την αμελεια τους.Διακοπες με τα παιδια μου οταν ηταν μικρα δεν σκεφτηκα ΠΟΤΕ αν υπαρχει αλυσιδα.ΤΑ ΠΡΟΣΕΧΑ δεν κοιμομουν.\nΠΟΣΟ ΔΙΚΑΙΟ ΕΧΕΙ!\nΤο μόνιμο άγχος μου όταν φεύγω διακοπές.. κουβαλάω μονίμως δικές μου αυτοκόλλητες ασφάλειες ντουλαπιών για να αντιμετωπίσω το πιθανό άνοιγμα της πόρτας.. για να μην πω ότι κουβαλάω κ ασφάλειες για τις πρίζες. Αυτά πρέπει να προβλέπονται όταν υπάρχουν μικρά παιδιά. Κρίμα την ψυχούλα\nΟταν εχεις μικρο παιδι που δεν ξερει κολυμπι δεν πας σε ξενοδοχειο με πισινα, τι αλυσιδες και βλακιες λενε.


Γιάννης Καλπούζος: Η Αίσθηση της Πρωτιάς\nΠαρασκευή, 14 Οκτωβρίου 2011 17:02\nΗ κοινωνία μας βρίθει από «πρώτους» και «νικητές» οι οποίοι λησμονούν ή αγνοούν πως οι βεβαιότητες είναι βιαιότητες και οι αυθεντίες γεννούν αυθαιρεσίες. Προφανώς εννοείτε το Βραβείο Αναγνωστών 2009. Εισπράττω την επιβράβευση αυτή ως αντίδωρο συγκίνησης για την επικοινωνία με τους αναγνώστες μέσα από τις σελίδες του Ιμαρέτ. Ωστόσο το ζήτημα της «πρωτιάς» σταματά εκεί, αφού δεν συμφωνώ με κανενός είδους πρωτεία στην τέχνη. Κατά κάποιο τρόπο αποτελούν ιδιότυπο ρατσισμό και φορέα εξουσίας, γιατί ενστερνιζόμενος ο δημιουργός την «πρωτιά» ταυτίζεται και με την ιδιότητα του νικητή, η οποία, καθώς προϋποθέτει την ύπαρξη ηττημένου, εμπεριέχει την αλαζονεία, τη φιλαυτία και την έπαρση που δεν συνάδουν με την πνευματικότητα. Η κοινωνία μας βρίθει από «πρώτους» και «νικητές» οι οποίοι με σιγουριά υπερφίαλη για όσα υποστηρίζουν, πράττουν και λένε, λησμονούν ή αγνοούν πως οι βεβαιότητες είναι βιαιότητες και οι αυθεντίες γεννούν αυθαιρεσίες.\nΤα κείμενα μου βυθοσκοπούν τη ζωή και τον άνθρωπο, το υπόρραμμα και το εσωτερικό, αν και χρησιμοποιώντας την πολυεπίπεδη γραφή τα εν λόγω στοιχεία δεν βρίσκονται πάντοτε στον ορίζοντα του εμφανούς. Συνάμα απηχούν τη φιλοσοφία και κοσμοθεωρία μου. Ως εκ τούτου με την ίδια στάση πορεύομαι και στην καθημερινότητα μου. Η ζωή και ο χρόνος, ως αμφίρροπες φυσικές δυνάμεις, συγκρούονται και ο ορισμός του αποτελέσματος της σύγκρουσης αυτής συνοψίζεται στην παροιμία που χρησιμοποιεί στο «Ιμαρέτ» ο παππούς Ισμαήλ: «Κάθε μάνας γέννα πεσκέσι του θανάτου». Με άλλα λόγια, πως όλη η ύπαρξή μας είναι ένα στιγμιαίο πέρασμα μπροστά στον αδηφάγο χρόνο. Κι η διαπίστωση αυτή σκοπό έχει να μας οδηγήσει στην καταδίκη της ανθρώπινης ματαιοδοξίας και της αλαζονείας ή τουλάχιστον να τις μετριάσει. Μορφή ανθρώπινης ματαιοδοξίας είναι και η «πρωτιά» και κάθε άλλη πρόσληψή της από την πλευρά μου θα ερχόταν σε αντίθεση με όσα πρεσβεύω. Αναντίρρητα, από τη στιγμή που συντελείται η εκτίναξη προς το πεδίο όπου κάθε δημιουργός επιλέγει ν’ αγωνιστεί, στόχος είναι η κορυφή. Όμως η κορυφή αυτή δεν σηματοδοτείται με πρωτεία που του απονέμονται αλλά με την κατάκτηση του πνευματικού οράματος του. Εξάλλου, σε κάθε «νίκη-πρωτιά» ελλοχεύει ο κίνδυνος της απώλειας· Σε εσωτερικό-ατομικό επίπεδο αλλά και εξαιτίας των επερχόμενων αλλαγών οι οποίες αφορούν τις συμπεριφορές τρίτων και εκδηλώνονται με ποικίλες αποχρώσεις. Κατά συνέπεια, καλό είναι να αναζητά κανείς το αντίδοτο στην περισυλλογή και στην περίσκεψη. Τα παραπάνω δεν σημαίνουν ότι δεν χαίρομαι την επιτυχία του «Ιμαρέτ», αφού προσδοκία μου είναι να γνωρίσουν οι αναγνώστες το έργο μου. Επιτυχία, η οποία με γεμίζει δημιουργική ευθύνη και την εκλαμβάνω ως θετική πρόκληση να δοκιμαστώ εκφραστικά και μυθοπλαστικά σε ακόμη πιο δύσκολες ατραπούς με μοναδικό στόχο το λογοτεχνικό μου όραμα.\nΙnfo: Ο Γιάννης Καλπούζος ζει και εργάζεται στην Αθήνα. Το 1990 και το 1992 εξέδωσε τις ποιητικές συλλογές: \_"Έρως και Ευρώς\_" και \_"Με το ρυθμό της βροχής\_". Τα περισσότερα ποιήματα της δεύτερης συλλογής τιμήθηκαν από την Εταιρεία Ελλήνων Λογοτεχνών με τον έπαινο \_"Λιλής Ιακωβίδη\_". Έκτοτε έχει εκδώσει τρία μυθιστορήματα, ένα βιβλίο με διηγήματα και άλλες τρεις ποιητικές συλλογές. Από το 1995 έχει υπογράψει τους στίχους για περισσότερα από 65 τραγούδια. Επίσης έγραψε τους στίχους του παιδικού θεατρικού έργου \_"Τρυφεράκανθος\_", της Ελένης Πριοβόλου. Το μυθιστόρημά του \_"Ιμαρέτ\_" (Μεταίχμιο, 2008), τιμήθηκε με το Βραβείο Αναγνωστών του Εθνικού Κέντρου Βιβλίου και των Λεσχών Ανάγνωσης, το 2009.\nΣε μια δεξαμενή συγκυριών που πλαισιώνουν, διαμορφώνουν και ενίοτε στοχοποιούν την επικαιρότητα, το βότσαλο της ποίησης έρχεται να ταράξει τα νερά εκεί που λιμνάζουν ή να διαφύγει την ομφαλοσκοπική τους επιφάνεια προς κάποια εναργή οδό. Του βάθους, του βάρους, του πρωταρχικού; Ως «Αυτό που δεν μπορεί διαφορετικά να ειπωθεί» έχω ήδη αποπειραθεί να ορίσω σε ομότιτλο ποίημα μου το προϊόν της πολυσύνθετης κυοφορίας του δημιουργού. Απαύγασμα όχι έκφρασης αλλά μη έκφρασης, οδυνηρής δηλαδή σιωπής, που καθιστά ορατή την εσωτερική αντανάκλαση των πραγμάτων. Κάθε μορφή δημιουργίας κατοχυρώνει την αίσθηση ή / και ψευδαίσθηση του ομολογουμένως υπαρκτού. 25.10.2016 13:20


ΔΑΜΟΚΛΕΙΟΣ ΣΠΑΘΗ: ΑΠΟΡΡΗΤΑ ΕΓΓΡΑΦΑ ΜΥΣΤΙΚΩΝ ΥΠΗΡΕΣΙΩΝ ΑΠΟΚΑΛΥΠΤΟΥΝ ΣΕΝΑΡΙΑ ΑΠΟΣΤΑΘΕΡΟΠΟΙΗΣΗΣ!\nΑΠΟΡΡΗΤΑ ΕΓΓΡΑΦΑ ΜΥΣΤΙΚΩΝ ΥΠΗΡΕΣΙΩΝ ΑΠΟΚΑΛΥΠΤΟΥΝ ΣΕΝΑΡΙΑ ΑΠΟΣΤΑΘΕΡΟΠΟΙΗΣΗΣ!\nΣενάρια αποσταθεροποίησης του εσωτερικού της Ελλάδας αποκαλύπτει απόσπασμα του δελτίου πληροφοριών της Ρωσικής Ομοσπονδιακής Υπηρεσίας Ασφαλείας.\nΣτο έγγραφο, που δημοσιεύει το περιοδικό «Επίκαιρα», προκύπτει διασύνδεση της νέας γενιάς τρομοκρατών με ξένες μυστικές υπηρεσίες, προκειμένου να υπάρξει αποσταθεροποίηση κατά τις ταραχές του Δεκεμβρίου του 2008. Στο ίδιο έγγραφο γίνεται λόγος και για «στοχοποίηση» του τότε πρωθυπουργού, Κώστα Καραμανλή καθώς και στενών συνεργατών του. «Τα γεγονότα του μηνός Δεκεμβρίου προβληματίζουν έντονα την ελληνική κυβέρνηση ως προς το ποιοι είναι από πίσω, ποιοι καλύπτουν ποιους και γιατί.\nΣύμφωνα με πληροφορίες που διασταυρώνουν τα στελέχη μας στην Αθήνα, η νέα γενιά τρομοκρατών είναι καλά εκπαιδευμένη στο αντάρτικο πόλεων, έχει καλύψεις, έχει μεθόδους διαφυγής και μάλιστα προς το εξωτερικό. Είμαστε πλέον σίγουροι ότι έχουν στοχοποιηθεί στενοί συνεργάτες του πρωθυπουργού, όπως και ο ίδιος» αναφέρει το έγγραφο που δημοσιεύει το περιοδικό.\nΣε άλλο έγγραφο της ΕΥΠ, με ημερομηνία 19 Αυγούστου 2009, αναφέρεται ότι μετά τα βίαια γεγονότα που ακολούθησαν το θάνατο του μαθητή Αλέξη Γρηγορόπουλου, «το εσωτερικό περιβάλλον ασφάλειας παραμένει το ίδιο – αν όχι περισσότερο ασταθές σε σχέση με τη δραστηριότητα των ακραίων ομάδων».\nΣτρατιωτική κατάληψη της Ρω σχεδίαζε η Τουρκία!\nΣε άλλο έγγραφο της ΕΥΠ, με αριθμό 1782 της 19ης Αυγούστου 2009, αναφέρεται ότι οι τουρκικές ένοπλες δυνάμεις είχαν καταρτίσει σχέδιο στρατιωτικής κατάληψης της νήσου Ρω, δίπλα στο Καστελόριζο.\nΣτο έγγραφο αναφέρεται ότι αξιωματούχος των ρωσικών υπηρεσιών είχε ενημερώσει από 2 Ιουλίου τόσο το υπουργείο Εθνικής Άμυνας, όσο και τον πρώην αρχηγό ΓΕΕΘΑ Κ. Γράψα, σχετικά με την ύπαρξη ενός σχεδίου που στόχο είχε να προκαλέσει θερμό επεισόδιο μεταξύ Ελλάδας και Τουρκίας, ανάλογης έντασης με εκείνο της κρίσης των Ιμίων, το 1996, στην περιοχή της νήσου Ρω.


Δεν ξέρω αν είστε λάτρης των e-book readers - αν και για να διαβάζετε μάλλον τη συγκεκριμένη είδηση θα είστε- καλό είναι όμως να δώσετε προσοχή αν έχετε αγοράσει το Amazon Kindle σας πριν από το 2013.\nΟ λόγος; Το τελευταίο update της Amazon για το best seller e-book reader της (το Kindle Paperwhite δηλαδή και συσκευές πριν από αυτό) και η επίσημη ανακοίνωση της εταιρίας οτι θα πρέπει να αναβαθμίσουν τις συσκευές τους απαραιτήτως μέχρι σήμερα αν θέλουν να παραμείνουν online με τη συσκευή τους. Αν δεν κάνετε την αναβάθμιση (ή το ξεχάσετε) τότε θα χάσετε την πρόσβαση στο Kindle Store, τα βιβλία που έχετε αποθηκεύσει/αγοράσει στο «σύννεφο» και κάθε τι σχετικό με τις online υπηρεσίες Kindle της Amazon.\nΑν βέβαια χάσετε την OTA αναβάθμιση δεν χάλασε εντελώς ο κόσμος, απλά θα πρέπει να κάνετε το update χειροκίνητα, μέσω USB καλωδίου και σύνδεσης με τον Η/Υ. Όπως και να έχει, καλό θα είναι να διατηρείτε τη συσκευή σας πάντα ενημερωμένη, γιατί ποτέ δεν ξέρετε τι μπορεί να συμβεί.\nAmazon,Kindle,kindle services,ota update,paperwhite


Φαίνεται να αλλάζει το καιρικό σκηνικό μετά τον ηλιόλουστο και "θερμό" καιρό αυτής της εβδομάδας — CYPRUS WEATHER\nΦαίνεται να αλλάζει το καιρικό σκηνικό μετά τον ηλιόλουστο και “θερμό” καιρό αυτής της εβδομάδας\nΜετά από μία εβδομάδα βροχών, εισήλθαμε σε μια εβδομάδα καλοκαιρίας.\nTo κύριο χαρακτηριστικό της ατμοσφαιρικής διατάξης μέχρι την Παρασκευή θα είναι το Omega Block που έχει ήδη σχηματιστεί, με τον άξονα της σφήνας έξαρσης να επηρεάζει την ανατολική Ευρώπη.\nΑυτό θα έχει ως αποτέλεσμα η περιοχή μας να επηρεάζεται από μέγιστες θερμοκρασίες πάνω της κανονικής (2-6 βαθμούς Κελσίου) και κυρίως ηλιόλουστο καιρό. Οι ελάχιστες θερμοκρασίες ωστόσο δεν θα έχουν τόσο μεγάλη απόκλιση από τις κανονικές για την εποχή λόγω έντονης θερμοκρασιακής αναστροφής που αναμένεται τις βραδυνές και αυγινές ώρες.\nΘερμοκρασιακή ανωμαλία στα 850 hPa (~1500 μέτρα) για αύριο Τετάρτη\nΞεπέρασε το 75% η βροχόπτωση μέσα στο πρώτο δεκαπενθήμερο του μήνα\nΕισέρευσαν οι πρώτες “αξιόλογες” ποσότητες νερού στα φράγματα\nΠαρόλα αυτά, το Omega Block αναμένεται να καταρρεύσει την Παρασκευή και μαζί με την σταδιακή άνοδο του Αζορικού αντικυκλώνα που διαφαίνεται στην δυτική Ευρώπη προς τα τέλη της εβδομάδας όπως βλέπετε στην πιο κάτω εικόνα, φαίνεται να “ανοίγει o δρόμος” για να φτάσουν νεές διαταραχές στην περιοχή μας από βδομάδας. Η κατάσταση θα ξεκαθαρίσει καλύτερα τις επόμενες ημέρες.\nΒάσει των πιο πάνω, τα σενάρια του καιρού για την ημέρα των Χριστουγέννων παραμένουν θετικά και δείχνουν πως υπάρχει πιθανότητα η περιοχή μας να επηρεάζεται από κάποια διαταραχή με βροχές.\nΣήμερα Τρίτη, ο καιρός θα είναι ηλιόλουστος. Οι άνεμοι θα πνέουν βορειοδυτικοί έως νοτιοδυτικοί, ασθενείς μέχρι μέτριοι 2-4 μποφόρ. Η θερμοκρασία θα κυμαίνεται 3-5 βαθμούς πιο πάνω από τα κανονικά για την εποχή επίπεδα και θα ανέλθει γύρω στους 22 βαθμούς σε εσωτερικά τμήματα του νησιού, 21 έως 23 στα παράλια και στους 13 βαθμούς στη Χιονίστρα.\nΑπόψε, ο καιρός θα είναι κυρίως αίθριος. Οι άνεμοι θα πνέουν απόγειοι, ασθενείς 1-3 μποφόρ. H θερμοκρασία θα κυμαίνεται γύρω στα κανονικά για την εποχή επίπεδα και θα πέσει γύρω στους 7 βαθμούς στο εσωτερικό, 10 έως 13 στα παράλια και στον 1 βαθμό στη Χιονίστρα, όπου θα σχηματιστεί παγετός.\nΑύριο Τετάρτη, ο καιρός θα είναι ηλιόλουστος. Οι άνεμοι θα πνέουν ασθενείς, μεταβλητοί 1-3 μποφόρ. Η θερμοκρασία θα κυμαίνεται 3-6 βαθμούς πιο πάνω από τα κανονικά για την εποχή επίπεδα και θα ανέλθει γύρω στους 23 βαθμούς σε εσωτερικά τμήματα του νησιού, 21 έως 23 στα παράλια και στους 14 βαθμούς στη Χιονίστρα.\nΑύριο βράδυ, ο καιρός θα είναι κυρίως αίθριος. Οι άνεμοι θα πνέουν απόγειοι, ασθενείς 1-3 μποφόρ. H θερμοκρασία θα κυμαίνεται γύρω στα κανονικά για την εποχή επίπεδα έως ελαφρώς πιο πάνω και θα πέσει γύρω στους 8 βαθμούς στο εσωτερικό, 10 έως 13 στα παράλια και στους 2 βαθμούς στη Χιονίστρα, όπου και θα σχηματιστεί ασθενής παγετός.\nΤην Πέμπτη, την Παρασκευή και το Σάββατο, ο καιρός θα είναι κυρίως αίθριος με λίγες τοπικές νεφώσεις κυρίως στα ορεινά το μεσημέρι και το απόγευμα. Η θερμοκρασία δεν θα σημειώσει αξιόλογη μεταβολή την Πέμπτη ενώ την Παρασκευή και το Σάββατο θα σημειώσει μικρή πτώση, παραμένοντας όμως πάνω από τα κανονικά για την εποχή επίπεδα.\nΛάβετε μέρος στον Χριστουγεννιάτικο διαγωνισμό του Kitasweather και Ιnvito και δείξτε τις μετεωρολογικές σας ικανότητες! Για περισσότερα, πατήστε πιο κάτω:


Τα 3 πιο συχνά ψέματα που λένε άντρες και γυναίκες στο πρώτο ραντεβού| Fay's book\nΕίναι γεγονός πως στο πρώτο ραντεβού με έναν μελλοντικό σύντροφο θέλεις να δείξεις τον καλύτερό σου εαυτό και έτσι πιάνεις τον εαυτό σου να λέει ψέματα…που δεν περίμενες να πει. Ποια είναι τα πιο κοινά ψέματα που λένε άντρες και γυναίκες στο πρώτο ραντεβού;\nΟι πιο πολλοί άντρες αλλά και οι γυναίκες τείνουν να ψεύδονται για το ύψος τους. Ειδικά οι γυναίκες που εμφανίζονται στα ραντεβού με τακούνια είναι πιο εύκολο να πουν ψέματα για το ύψος τους. Άλλωστε ποιος μπορεί να καταλάβει τη διαφορά ανάμεσα στο 1.60 και στο 1.63; Φυσικά τα ψέματα δεν περιορίζονται μόνο στους πιο κοντούς άντρες και στις πιο κοντές γυναίκες αλλά και στους πιο ψηλούς. Πολλές γυναίκες που είναι ιδιαίτερα ψηλές τείνουν να λένε ψέματα ότι είναι πιο κοντές καθώς δεν εκτιμούν αυτό το προσόν τους…ειδικά στις πιο μικρές ηλικίες.\nΤα κιλά είναι δεύτερα στη λίστα με τα ψέματα των πρώτων ραντεβού. Ωστόσο πριν πεις ένα ψέμα για τα κιλά σου σκέψου το εξής: Αν κάποιος σε παρατήσει εξαιτίας ενός νούμερου στη ζυγαριά καλύτερα να σε παρατήσει τώρα ή μάλλον ακόμα καλύτερα να τον παρατήσεις εσύ τώρα πριν σοβαρέψουν τα πράγματα.\n#3. Οικονομικά/ status\nΤα ψέματα για τα οικονομικά είναι πολύ κοινά γιατί θέλεις το άτομο που έχεις απέναντί σου να σχηματίσει την καλύτερη δυνατή εικόνα για εσένα. Ωστόσο θυμήσου το εξής. Κάποια στιγμή, αργά ή γρήγορα ο αγαπημένος σου θα καταλάβει την αλήθεια και τότε τα πράγματα δεν θα εξελιχθούν καλά για εσάς τους δύο, ειδικά αν εκείνος ήταν απόλυτα ειλικρινής μαζί σου σχετικά με το δικό του status.\nΔιαβάστε ακόμα: Κι όμως δεν είναι αληθινή αγάπη αν δεν ισχύουν αυτοί οι 3 παράγοντες\n5 βασικές διαφορές ανάμεσα σε μια αληθινή και μια τοξική σχέση


ΙΕΡΟΣ ΝΑΟΣ ΑΓΙΑΣ ΤΡΙΑΔΑΣ- AΓΙΑ ΤΡΙΑΔΑ ΑΡΓΟΛΙΔΑΣ: ΕΟΡΤΗ ΤΗΣ ΑΓΙΑΣ ΜΑΡΙΝΑΣ ΣΤΟ ΝΕΟ ΡΟΕΙΝΟ\nΜε κάθε λαμπρότητα και μεγαλοπρέπεια εορτάστηκε η μνήμη της Αγίας Μεγαλομάρτυρας Μαρίνας στον ομώνυμο ιερό ναό στο Νέο Ροεινό του δήμου Ναυπλιέων. Στον πανηγυρικό εσπερινό χοροστάτησε ο Θεοφιλέστατος Επίσκοπος Επιδαύρου Καλλίνικος πλαισιωμένος από ιερείς από τις γύρω περιοχές. Το Ροεινό είναι ένα από τα μεγαλύτερα χωριά του νομού Αργολίδας και οι κάτοικοι του είναι κατά πλειοψηφία Αρκάδες μιας και οι προγονοί τους ήρθαν από το Ροεινό της Αρκαδίας, κατά τα χρόνια της Τουρκοκρατίας. Μαζί τους δεν έφεραν πολλά πράγματα παρά μερικές εικόνες από την γενέτειρα τους, μεταξύ αυτών και της Αγίας Μαρίνας ,έτσι αποφάσισαν να χτίσουν μία εκκλησία αφιερωμένη στην χάρη της .\nΜετά το πέρας του εσπερινού ακολούθησε η λιτάνευση της ιερής εικόνας, παιανιζούσης της Δημοτικής Φιλαρμονικής Ναυπλίου. Κατά την διάρκεια του εσπερινού έψαλε ο Άρχων Πρωτοψάλτης , της Αγιωτάτης Αρχιεπισκοπής Κωνσταντινουπόλεως ,Φώτης Γιαννακάκης .Παρών στους εορτασμούς έδωσαν οι τοπικές αρχές του δήμου Ναυπλιέων με επικεφαλή τον Δήμαρχο Δημήτριο Κωστούρο, ο βουλευτής Αργολίδος ,Ιωάννης Αδριανός κα.\nΑναρτήθηκε από ΙΕΡΟΣ ΝΑΟΣ ΑΓΙΑΣ ΤΡΙΑΔΑΣ -ΑΓΙΑ ΤΡΙΑΔΑ ΑΡΓΟΛΙΔΑΣ στις 11:32 π.μ.


Λίμνη - volvipress\nΗ Λίμνη (Τοπική Κοινότητα Σκεπαστού – Δημοτική Ενότητα ΑΡΕΘΟΥΣΑΣ), ανήκει στον δήμο ΒΟΛΒΗΣ της Περιφερειακής Ενότητας ΘΕΣΣΑΛΟΝΙΚΗΣ που βρίσκεται στην Περιφέρεια Κεντρικής Μακεδονίας, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα “Καλλικράτης”.\nΗ επίσημη ονομασία είναι “η Λίμνη”. Έδρα του δήμου είναι ο Σταυρός και ανήκει στο γεωγραφικό διαμέρισμα Μακεδονίας.\nΚατά τη διοικητική διαίρεση της Ελλάδας με το σχέδιο “Καποδίστριας”, μέχρι το 2010, η Λίμνη ανήκε στο Τοπικό Διαμέρισμα Σκεπαστού, του πρώην Δήμου ΑΡΕΘΟΥΣΑΣ του Νομού ΘΕΣΣΑΛΟΝΙΚΗΣ.\nΗ Λίμνη έχει υψόμετρο 358 μέτρα από την επιφάνεια της θάλασσας, σε γεωγραφικό πλάτος 40,7787530305 και γεωγραφικό μήκος 23,5253557194\nΓενικές πληροφορίες για τη Λίμνη\nΜεγάλη Γεωγρ. Ενότητα: ΒΟΡΕΙΑ ΕΛΛΑΔΑ\nΑποκεντρωμένη Διοίκηση: Μακεδονίας – Θράκης\nΠεριφερειακή Ενότητα: ΘΕΣΣΑΛΟΝΙΚΗΣ\nΔημοτική Ενότητα: ΑΡΕΘΟΥΣΑΣ\nΤοπ. ή Δημ. Κοινότητα: Τοπική Κοινότητα Σκεπαστού\nΈδρα Δήμου: Σταυρός\nΚωδικός Οικισμού: 0703040302\nΠρώην Δήμος ή Κοινότητα: ΑΡΕΘΟΥΣΑΣ\nΠαλ. Όνομα Τοπ. Διαμερίσματος: Σκεπαστού\nΕπίσημη Ονομασία: η Λίμνη\nΓεωγραφικό Μήκος: 23.5253557194\nΓεωγραφικό Πλάτος : 40.7787530305\nΓεωγ. Διαμέρισμα: Μακεδονία


ΦΡΙΚΗ! Άγριο φονικό στην Καλλιθέα – Σκότωσε στο ξύλο τον 88χρονο πατέρα της - ΟΛΕΣ ΟΙ ΕΙΔΗΣΕΙΣ ΑΠΟ ΤΗΝ ΕΛΛΑΔΑ ΚΑΙ ΤΟ ΕΞΩΤΕΡΙΚΟ\nHome EGKLIMATIKOTITA ΦΡΙΚΗ! Άγριο φονικό στην Καλλιθέα – Σκότωσε στο ξύλο τον 88χρονο πατέρα της\nΦΡΙΚΗ! Άγριο φονικό στην Καλλιθέα – Σκότωσε στο ξύλο τον 88χρονο πατέρα της\n5:47 μ.μ. EGKLIMATIKOTITA,\nΟ άτυχος άνδρα βρέθηκε νεκρός το βράδυ της Τρίτης και ο θάνατος του επήλθε από αιμορραγία εξαιτίας πολλαπλών χτυπήματων – Μετά την πράξη της η 56χρονη σκέπασε το άψυχο σώμα του με μια κουβέρτα ισχυριζόμενη ότι τον βρήκε νεκρό.\nΤο απόγευμα της Τρίτης δεν ήταν η μοναδική φορά που από το διαμέρισμα του 88χρονου Σ.Λ. στον 1ο όροφο επί της οδού Λυκούργου στην Καλλιθέα, γείτονες και περίοικοι άκουγαν φωνές. Άκουγαν συχνά την κόρη του τις τελευταίες ημέρες να του φωνάζει, να τον βρίζει και να τον χτυπά, παραδεχόμενοι σήμερα ότι οι ήχοι από τα χτυπήματα ήταν τόσο δυνατοί που διαπερνούσαν ακόμη και τους τοίχους των διαμερισμάτων τους. O ηλικιωμένος άνδρας μόλις προ ημερών είχε επιστρέψει στο σπίτι του ύστερα από νοσηλεία του στο ΚΑΤ, και σύμφωνα με περίοικους, ήταν ευδιάθετος παρά τα έντονα κινητικά προβλήματα λόγω της προχωρημένης ηλικίας του που τον κρατούσαν σχεδόν κατάκοιτο. Ωστόσο το μοιραίο απόγευμα της περασμένης Τρίτης, νωρίς το απόγευμα, άκουσαν, όπως αναφέρουν, από το διαμέρισμα του 88χρονου φωνές και συγκεκριμένα την κόρη του να του φωνάζει και να τον χτυπά με χαστούκια και τον ίδιο να κλαίει.\nΎστερα από το επεισόδιο, στο διαμέρισμα του άτυχου 90χρονου επικράτησε η απόλυτη σιωπή. Η παρατεταμένη ησυχία από τις τρεις το μεσημέρι στο διαμέρισμα μετά το επεισόδιο ανησύχησε τους ενοίκους της πολυκατοικίας. Περίπου στις οκτώμισι το βράδυ της Τρίτης έφθασε στο σημείο ασθενοφόρο του ΕΚΑΒ, ενώ λίγη ώρα αργότερα έφθασαν δύο περιπολικά και ένα όχημα της Ασφάλειας. Περίπου στη μια μετά τα μεσάνυχτα το ασθενοφόρο αποχώρησε χωρίς να παραλάβει την σωρό του 88χρονου, καθώς συνεχιζόταν η έρευνα των αστυνομικών στο διαμέρισμα. Βγαίνοντας από το διαμέρισμα, στις επίμονες ερωτήσεις των γειτόνων οι λιγομίλητοι νοσηλευτές του ΕΚΑΒ απαντούσαν: «Πλέον έχει αναλάβει η Αστυνομία».\nΗ αστυνομική έρευνα στο διαμέρισμα του 88χρονου διήρκησε μέχρι τις πρώτες πρωινές ώρες της Τετάρτης με τα πρώτα ευρήματα να δείχνουν μη φυσικό θάνατο του άτυχου 88χρονου αλλά ανθρωποκτονία και τους αστυνομικούς να καλούν την 56χρονη κόρη του σε κατάθεση. Στην κατάθεση της, σύμφωνα με όλες τις τελευταίες πληροφορίες, ανασκεύασε την αρχική της δήλωση και ομολόγησε ότι έπειτα από έντονο καυγά που είχε μαζί του, τον χτύπησε με τα χέρια της, τον έσπρωξε με δύναμη με τον 88χρονο να χάνει την ισορροπία του, ενώ η ίδια συνέχισε να τον χτυπά σε διάφορα σημεία του σώματος του μέχρι που ο 88χρονος άφησε την τελευταία του πνοή. Σύμφωνα με τους γείτονες του 90χρονου σε μια στιγμή την άκουσαν να του φωνάζει: «Ο θεός να σε συγχωρέσει».\nΜετά την πράξη της, η 56χρονη Α.Μ. τοποθέτησε το άψυχο σώμα του πατέρα της στο κρεβάτι και το σκέπασε με μια κουβέρτα. Όπως είπε αρχικά στους αστυνομικούς, βρήκε τον πατέρα της «παγωμένο» και τηλεφώνησε η ίδια στο ΕΚΑΒ. Όταν οι νοσηλευτές του ΕΚΑΒ και οι αστυνομικοί μπήκαν στο διαμέρισμα άρχισε να ξετυλίγεται το κουβάρι της υπόθεσης με την 56χρονη πλέον να κατηγορείται για ανθρωποκτονία από πρόθεση.\nΣυνελήφθη 56χρονη ημεδαπή για την ανθρωποκτονία του 88χρονου ημεδαπού πατέρα της ο οποίος βρέθηκε νεκρός προχθές (8-5-2018) εντός του διαμερίσματος που διέμεναν στην Καλλιθέα\nΕξιχνιάσθηκε, από το Τμήμα Ασφαλείας Καλλιθέας σε συνεργασία με την Υποδιεύθυνση Ασφάλειας Αθηνών, η ανθρωποκτονία 88χρονου ημεδαπού ο οποίος βρέθηκε νεκρός, προχθές (8-5-2018) το βράδυ, εντός του διαμερίσματος που διέμενε στην Καλλιθέα.\nΑπό την συνδυαστική έρευνα που διενεργήθηκε, εξακριβώθηκε ότι δράστης της ανθρωποκτονίας είναι η 56χρονη ημεδαπή κόρη του, η οποία φέρεται, μετά από έντονη λογομαχία που είχε μαζί του, να άσκησε σωματική βία σε βάρος του. Ως κίνητρο των πράξεων της φέροντα προσωπικές διαφορές.\nΣύμφωνα με την ιατροδικαστική έκθεση, ο θάνατος επήλθε ένεκα πολλαπλών κακώσεων καθώς και απώλειας αίματος από τα διάσπαρτα μικρά τραύματα.\nΗ 56χρονη συνελήφθη και θα οδηγηθεί σήμερα, με την σε βάρος της σχηματισθείσα δικογραφία, στον κ. Εισαγγελέα Πλημμελειοδικών Αθηνών.


Εννέα δράσεις για την ενίσχυση του τουρισμού στα Σπάτα και την Λούτσα - TravelSpot\nH Kοινότητα Σπάτων – Λούτσας του Δήμου Σπάτων -Αρτέμιδος πρότεινε 9 δράσεις που θα ενισχύσουν τον τοπικό τουρισμό και την τοπική οικονομία.\nΟι δράσεις αυτές έχουν ως εξής:\n1. Πρωτοβουλία του Δήμου για Σηματοδότηση με ταμπέλες όλων των οινοποιών, συνεταιρισμών και κτηνοτροφικών εγκαταστάσεων που διαθέτουν τα προϊόντα τους τυποποιημένα.\n2. Μελέτη για δημιουργία πεζοδρόμων και ποδηλατοδρόμων που να διέρχονται από τα οινοποιεία, συνεταιρισμούς ελαιουργεία και κτηνοτροφικές μονάδες, αρχαιολογικούς χώρους και εξωκλήσια.\n3. Ανάδειξη και σήμανση υπεραιωνόβιων ελιών.\n4. Σηματοδότηση χώρων εστίασης, παντοπωλείων, αρτοποιών που διαθέτουν τοπικά προϊόντα (κρασιά, τυριά, φιστίκια, ζυμαρικά, λάδι κτλ). Η σήμανση να γίνεται με αυτοκόλλητα εμφανή στα ανωτέρω καταστήματα και να ελέγχεται περιοδικά εάν πράγματι τα διαθέτουν σε αντίθετη περίπτωση θα αφαιρείται το σήμα.\n5. Επιδότηση ενοικίου, για έναρξη επιχειρήσεων, από τον Δήμο για συγκεκριμένο χρονικό διάστημα προκειμένου οι επαγγελματίες να ξεκινήσουν την δραστηριότητα τους στην πόλη μας, αξιοποιώντας καταστήματα δίνοντας έτσι ζωή πχ στον κεντρικό δρόμο της Β. Παύλου. 6. Επιχορήγηση διαφήμισης στον ηλεκτρονικό και έντυπο τύπο των επιχειρήσεων με τα τοπικά προϊόντα.\n7. Οργάνωση εκδηλώσεων γευσιγνωσίας οίνου σε ετήσια βάση κατά προτίμηση λίγο μετά την περίοδο του τρύγου με βράβευση.\n8. Δημιουργία ειδικής κατηγορίας στην ιστοσελίδα του Δήμου παρουσίασης όλης της διαδικασίας παραγωγής κρασιού (από το όργωμα μέχρι την εμφιάλωση), με την συμμετοχή ντόπιων οινοποιών.\n9. Δημιουργία φυλλαδίου (τουριστικός χάρτης) με παρουσίαση αξιοθέατων, αρχαιολογικών χώρων, εκκλησιών, καταστημάτων πώλησης τοπικών προϊόντων και χώρων εστίασης και αναφορά στα τοπικά πανηγύρια. Το φυλλάδια θα διανέμονται σε σταθερά σημεία σε ειδικά σταντ σε όλα τα περίπτερα του Δήμου, στο αεροδρόμιο και στο εκπτωτικό χωριό. Επίσης θα διατίθεται και στους ιδιοκτήτες ακινήτων βραχείας μίσθωσης. Ειδικά στο φυλλάδιο που προτείνεται καλό θα είναι να συμπεριληφθεί και η πόλη της Αρτέμιδος.\nΣημειώνεται ότι οι περισσότερες δράσεις πρέπει να γίνουν σε συνεργασία με αρμόδιους φορείς όπως σωματείο επαγγελματιών- βιοτεχνών, αγροτικός- αμπελουργικός συνεταιρισμός.\nOriginal article: Εννέα δράσεις για την ενίσχυση του τουρισμού στα Σπάτα και την Λούτσα.


Δημόσια Διαβούλευση για το Μεγάλο Έργο Ultrafast Broadband (UFBB) - Υπουργείο Ψηφιακής Πολιτικής, Τηλεπικοινωνιών και Ενημέρωσης.\nΑθήνα, Τετάρτη 7/11/2018\nΛόγω της σπουδαιότητας του έργου και της αναγκαιότητας ταχείας υλοποίησης της δράσης, διευκρινίζουμε πως δεν θα δοθεί παράταση της διάρκειας της διαβούλευσης.\nΤο υπό διαβούλευση κείμενο περιγραφής της δράσης είναι διαθέσιμο εδώ.\nΟι περιοχές παρέμβασης είναι διαθέσιμες εδώ.\nΔιευκρινιστικό τεχνικό παράρτημα (μόνο για ενημέρωση - δεν αποτελεί αντικείμενο της διαβούλευσης).\n*** Μάρτιος 2019 ***\nΕπικαιροποιημένος κατάλογος περιοχών παρέμβασης.\nΟι απαντήσεις στο πλαίσιο της δημόσιας διαβούλευσης είναι διαθέσιμες εδώ.


Συζητήσεις :: Topic: Μεταφορά χρημάτων από πληρωμή στο εξωτερικό(USA) (1/1)\nΜεταφορά χρημάτων από πληρωμή στο εξωτερικό(USA)\nTOPIC: Μεταφορά χρημάτων από πληρωμή στο εξωτερικό(USA)\nΜεταφορά χρημάτων από πληρωμή στο εξωτερικό(USA)\t24 Jul 2017 03:27\t#1\nΘέλω να ρωτήσω ποιός είναι κατά τη γνώμη σας ο τρόπος μεταφοράς χρημάτων εδώ από μια πώληση που πρόκειται να κάνω στο εξωτερικό, ύψους 50,000 ευρώ περίπου. Ο πωλητής μπορεί να κάνει μόνο μεταφορά σε τράπεζα ή τραπεζική επιταγή αλλά ευελπιστώ να μπορεί να γίνει κ πληρωμή επιτόπου.\nΣε περίπτωση μεταφοράς σε τράπεζα:\nΜεταφορά σε εδώ τράπεζα με τιμολόγιο παροχής υπηρεσιών με τα γνωστά επακόλουθα(φόρος 29+29% συν αυξημένος ΕΝΦΙΑ του χρόνου).\nΜεταφορά σε τράπεζα στην Κύπρο(λογαριασμός τρίτου) κ ταξίδι εκεί όπου θα βγάλω τα χρήματα ο ίδιος και θα τα φέρω εδώ είτε με αεροπλάνο είτε με πλοίο.\nΣε περίπτωση πληρωμής από κοντά:\nΤαξίδι στο εξωτερικό με αεροπλάνο κ γυρισμός με αεροπλάνο\nΤαξίδι στο εξωτερικό με αεροπλάνο κ γυρισμός μέσω ξηράς και θαλάσσης\nΤαξίδι στο εξωτερικό αλλά και γυρισμός μέσω ξηράς και θαλάσσης\nΚαλοδεχούμενη όποια άλλη πρόταση έχετε.\nυγ: η πώληση δεν έχει ολοκληρωθεί ακόμα καθώς αν δω ότι δεν με συμφέρει προτιμώ να σταματήσω τις συζητήσεις που έχω με τον πιθανό αγοραστή κ να το "χαρίσω".\nΜεταφορά χρημάτων από πληρωμή στο εξωτερικό(USA)\t24 Jul 2017 08:21\t#2\nPro27 (pro27) wrote:\nΑπό USA μέσω ξηράς και θαλάσσης δε βλέπω πως θα έρθεις... Οι ατμοπλοϊκές γραμμές που διασχίζουν τον Ατλαντικό με επιβάτες έχουν καταργηθεί εδώ και χρόνια, έτσι δεν είναι?\nΓια $55.000 (που θα τα πάρεις cash στα χέρια σου στην Αμερική, αντιλαμβάνομαι - δεν είναι και τίποτα τραγικό σαν όγκος, 5-6 δεσμίδες των $100 είναι), θα επιστρέψεις μέσω UK.\nΕΝΝΟΕΙΤΑΙ ότι στα διάφορα αεροδρόμια θα τα δηλώνεις. Και βγαίνοντας από USA, και μπαίνοντας UK. Διότι αν σε τσιμπήσουν με αδήλωτα, έχεις μπλέξει.\nΑπό Αγγλία προς εδώ, παίζει και το οδικώς, παίζει και το να τα αφήσεις σε μια τράπεζα στην Αγγλία. Για το δεύτερο πρέπει να έχεις μαζί σου ΟΛΑ ΤΑ ΔΙΚΑΙΟΛΟΓΗΤΙΚΑ που θα αποδεικνύουν (στην τράπεζα) που βρήκες το cash, καθώς και το ότι τα δήλωσες στον τελωνειακό, μπαίνοντας στην Αγγλία. Αλλιώς καμία τράπεζα δεν θα δεχτεί να τα πάρει - ίσως είναι και από εμπορία κόκας, μπορούν να υποθέσουν. Δηλαδή να έχεις το συβόλαιο πώλησης αυτού που πούλησες, την ανάληψη που έκανες από την USA τράπεζα που σου έδωσε το cash στο χέρι, κλπ.\nΕρχόμενος εδώ (από Αγγλία) μπορείς να έρθεις με αεροπλάνο (και 10-12.000 ευρώ στην τσέπη), δεν είσαι υποχρεωμένος να δηλώσεις τίποτα για "έως 10.000 ευρώ" μπαίνοντας.\nΟδικώς (από Αγγλία) γίνεται, αλλά "οδικώς" χωρίς δικό σου αμάξι για να κρύψεις κάπου μέσα $60.000, το βλέπω δύσκολο... Σε βαλίτσα θα τα κουβαλάς? Σκέψου την ταραχή, αν προς στιγμήν χαθεί η βαλίτσα.\nΤιμολόγιο με ΦΠΑ, 29%, ενφια κλπ δεν εμπλέκεται σε πώληση, αλλά (βεβαίως) καλύτερα να μην μάθουν οι απίστευτοι αυτοί εδώ ότι έβαλες $60.000 στο χέρι. Γιατί θα βρουν τρόπο να σου ζητήσουν μερτικό. Κι αν όχι άμεσα, κάποτε στο μέλλον.\nΤράπεζα τρίτου στην Κύπρο ίσως έχει πρόβλημα, κι αυτός, κι εσύ. Αυτός, πως θα τα δικαιολογήσει (στην Κύπρο?) Εσύ, πως θα τα πάρεις απ' αυτόν (όταν κάποια στιγμή αποφασίσετε να στα δώση)? Με τι αιτιολογία?\nΚαι βέβαια περιττό να σου πω ότι Α) πρέπει να του έχεις πολύ μεγάλη εμπιστοσύνη (άνω των $60.000 εμπιστοσύνη) και Β) να είσαι βέβαιος ότι για το διάστημα που θα είναι στο λογαριασμό του δεν θα του συμβεί τίποτα κακό (χτύπα ξύλο), γιατί αν συμβεί, θα πρέπει να ξεμπλέξεις με τους κληρονόμους του...\nThe following user(s) said Thank You: Pro27 (pro27)\nΜεταφορά χρημάτων από πληρωμή στο εξωτερικό(USA)\t25 Jul 2017 14:07\t#3\nΣε ευχαριστώ πολύ για την λεπτομερή απάντηση. Μπορείς να πας Αμερική με πλοίο μέσω Αγγλίας, εκεί πας μέσω ξηράς(απο Γαλλία).\nΈχω κ τη δυνατότητα πληρωμής με bitcoin αλλά εκτός από το άγχος της ισοτιμίας που αλλάζει μέσα σε λίγα λεπτά θα έχω κ πάλι πρόβλημα να αποσύρω τα χρήματα στην Ελλάδα.\nΑπ'όσα μου είπες βλέπω πιο λογική κ με λιγότερο ρίσκο λύση την κατάθεση των χρημάτων σε λογαριασμό που θα ανοίξω στην Αμερική ή στην Αγγλία. Ίσως κ Κύπρο όπου θα δηλώσω που βρήκα(με) τα χρήματα κ θα ελπίσω να μην γίνει διασταύρωση με τους εδώ φωστήρες.\nΟ ΕΝΦΙΑ είναι δικό μου λάθος(μας έχουν κάψει με τις μαλακίες που βγάζουν κάθε 3 κ λίγο), ήθελα να γράψω ΕΦΚΑ ο οποίος τον επόμενο χρόνο θα είναι αυξημένος.\nLast Edit: 25 Jul 2017 14:10 by Pro27 (pro27).\nΜεταφορά χρημάτων από πληρωμή στο εξωτερικό(USA)\t25 Jul 2017 14:19\t#4\nσε λογαριασμό που θα ανοίξω στην Αμερική ή στην Αγγλία.\nΣτην Αμερική δύσκολα θα ανοίξεις (αλλά γίνεται), αλλά στο τέλος θα σιχτιρίσεις την ώρα και τη στιγμή που το αποφάσισες.\nΕνώ δεν έχουν (νομικό) περιορισμό στο να ανοίξει ένας ξένος λογαριασμό, το σύστημα τους είναι εντελώς unfriendly για ξένους.\nΕγώ είχα, και τον έκλεισα (μετά από 2-3 χρόνια) βρίζοντας. Π.χ. δεν μπορείς (δεν γίνεται, τεχνικά, ενώ δεν απαγορεύεται από το νόμο) να αποκτήσεις internet banking, αν δεν έχεις αμερικάνικο social security number, δηλαδή αν δεν έχεις άδεια παραμονής.\nΑυτά τα προβλήματα ΙΣΩΣ τα έχουν λύσει οι μεγάλες διαθνείς τράπεζες της Νέας Υόρκης (δεν το ξέρω γιατί δεν πήγα εκεί), αλλά αυτοί ξέρεις τι χρεώνουν, απλώς με το που θα περάσεις την πόρτα τους...\nΣτην Αγγλία γίνεται, αλλά άσε (στο ταξίδι σου) 2-3 εργάσιμες μέρες περιθώριο για να την τελειώσεις αυτή τη δουλειά. Δεν ξέρεις τι θα συνατήσεις, ΙΔΙΩΣ αν πας με cash στο χέρι.\nΜεταφορά χρημάτων από πληρωμή στο εξωτερικό(USA)\t06 Aug 2017 03:17\t#5\nΣχετικά με την Αμερική αν μετά την πληρωμή μπορώ να βγάλω τα χρήματα και να φύγω δε θα χρειαστώ το web banking\nΜεταφορά χρημάτων από πληρωμή στο εξωτερικό(USA)\t07 Aug 2017 00:16\t#6\nΝαι, μπορείς να το κάνεις, αλλά είπαμε, ότι κουβαλώντας πάνω από $10.000 cash πρέπει να τα δηλώνεις όταν τα μεταφέρεις.\nΟμοίως, πρέπει να τα δηλώσεις και μπαίνοντας εδώ.\nΟπότε θα σε ρωτήσουν τι είναι αυτά (με σκοπό να σε φορολογήσουν).


άρθρο Πάνου Βασιλόπουλου\nΗ Θράκη και μεις οι Βορειοευβοιώτες....\n....Άλλη μια ευκαιρία φέτος από τα προγράμματα της Ολυμπιακής Παιδείας. Μετά την επίσκεψη στην αρχαία Ολυμπία την περσινή χρονιά με αξιόλογα παιδαγωγικά αποτελέσματα, φέτος το Ενιαίο Λύκειο Λίμνης εκπόνησε ένα κάπως διαφορετικό θεματολογικά πρόγραμμα.\nΗ πρόκληση της Θράκης , ενός μακρινού και διαφορετικού για τα γεωγραφικά μας δεδομένα τόπου ήταν μεγάλη. Ο λόγος που την εντάξαμε στο πρόγραμμα διπλός: Ένας τόπος τόσο μακρινός από την Ολυμπιακή Αθήνα όσο και μεις που είμαστε δίπλα και απομονωμένοι, και το μειονοτικό θέμα που στα παιδιά έκανε να φαντάζει η Θράκη όχι Ελλάδα αλλά ξένο κράτος.\nΤο ΕΠΕΑΕΚ λοιπόν ελάφρυνε το οικονομικό κόστος του εγχειρήματος και η καλή διάθεση παιδιών και συναδέλφων βοήθησε να το πραγματοποιήσουμε. Το που πήγαμε το τι είδαμε εκφράζεται μέσα από τις εκθέσεις, απόψεις και εργασίες των παιδιών που ήδη με τον δικό τους τρόπο τα παιδιά της α Λυκείου του σχολείου μας περιγράφουν και μέσα από τον δημιουργηθέντα ..επί τούτου δικτυακό τόπο.\nΤα συναισθήματα όμως ημών των… μεγάλων ήταν εντυπωσιακά. Ανταμώσαμε ένα κόσμο χριστιανών και μουσουλμάνων που ενώ η ιστορία μας έχει μάθει να τον αντιμετωπίζουμε με επιφύλαξη (τουλάχιστον) είδαμε ότι ζει ειρηνικά σε πλαϊνά διαμερίσματα , να παλεύει για το μεροκάματο μέσα στις ίδιες δουλειές, ενώ οι μαθητές μας χρειάστηκαν λίγα δευτερόλεπτα να περάσουν από τους αιώνες μισαλλοδοξίας και να ανταμώσουν τους μουσουλμάνους συμμαθητές τους και να συζητήσουν τα δικά τους!\nΝοιώσαμε ακόμα περισσότερο την καφρίλα των φανατικών χούλιγκαν να αποκαλούν Τούρκους τους Έλληνες συντοπίτες μας που εκεί στη Θράκη με κόπο και μεράκι οικοδομούν ένα ωραίο κομμάτι της Ελλάδας μας.\nΑπολαύσαμε την φιλοξενία από τους συναδέλφους μας καθηγητές στα μειονοτικά και πολυπολιτισμικά σχολεία του Τζεράρ Μπαγιάρ και του Ιάσμου , και κατανοήσαμε ότι η ειρηνική συμβίωση είναι πόθος και ελπίδα των λαών ενάντια στην προσπάθεια των κατά καιρούς πολιτικών. Επισκεφθήκαμε τους χώρους των ΤΕΦΑΑ , όπου με σύγχρονο τρόπο οι νέοι επιστήμονες της φυσικής αγωγής οικοδομούν την αθλητική πραγματικότητα του μέλλοντος. Ωραίες και λειτουργικές εγκαταστάσεις περιμένουν την νεολαία να τις γεμίσει με παιδιά που αθλούνται στο χαντμπολ ,στην πάλη , στα Βάρη και στα τόσα αθλήματα πλην των αγωνισμάτων «φραπέ με γάλα» των νέων των μεγάλων αστικών κέντρων.\nΕκτιμήσαμε τις προσπάθειες την συμπαράσταση για την πραγματοποίηση του προγράμματος και την επίτευξη των στόχων μας τόσο του Διευθυντή του μειονοτικού σχολείου Κομοτηνής Κου Καζάκου , όσο του Διευθυντή του Γυμνασίου Ιάσμου Κου Αλεξάνδρου , αλλά και του Πρόεδρου των ΤΕΦΑΑ Κομοτηνής Κου Ταξιλδάρη και των συνεργατών του.\nΗ πίκρα είναι ότι η Ελλάδα έξω από την Αθήνα προσπαθεί με τον ίδιο τρόπο στον Ίασμο στην Κομοτηνή και στη Λίμνη να βρει και να διεκδικήσει τρόπους που θα κάνουν πιο ανθρώπινη πιο σύγχρονη πιο αποδοτική τη ζωή των ανθρώπων της.. ...


Πινακίδα του Δισπηλιού. Η αρχαιότερη γραφή στον κόσμο, από τα χρόνια της Ατλαντίδας - Διαδραστικά\nΑρχική ΑΡΘΡΑ ΦΑΝΤΑΣΤΙΚΟΥ Πινακίδα του Δισπηλιού. Η αρχαιότερη γραφή στον κόσμο, από τα χρόνια της...\nΠινακίδα του Δισπηλιού. Η αρχαιότερη γραφή στον κόσμο, από τα χρόνια της Ατλαντίδας\n1932: Ανακαλύφθηκε τυχαία ο λιμναίος οικισμός στο Δισπηλιό της Καστοριάς, από τον καθηγητή Αντώνιο Κεραμόπουλο. 1993: Στις ανασκαφές που διεύθυνε ο αρχαιολόγος και καθηγητής προϊστορικής αρχαιολογίας του ΑΠΘ, Γιώργος Χουρμουζιάδης, ήδη από τον δεύτερο χρόνο συστηματικών εργασιών βρέθηκε στον βυθό ένα κομμάτι ξύλου που έγινε γνωστό ως η Πινακίδα του Δισπηλιού.\nΜπορείτε να μπείτε στη θέση του ανθρώπου που το έπιασε στα χέρια του, για πρώτη φορά, μέσα στο νερό, στο βυθό, μόλις διέκρινε κάποια σχέδια επάνω του; Καθάρισε πρόχειρα την επιφάνεια από τις λάσπες για να διαπιστώσει πραγματικά ότι υπήρχαν εκεί κάτι σαν σχήματα. Άραγε, θα μπορούσαν να είναι συνειδητά χαραγμένα από κάποιον κάτοικο της λίμνης που χρονολογείται ανάμεσα στο 5600 π.Χ. και 4000 π.Χ.; “Ίσως”, να σκέφτηκε. Αν ήταν έτσι, αυτό θα σήμαινε πάρα πολλά. Αλλά δεν ήταν αυτή η δουλειά του, να εικάσει. Φώναξε αμέσως αμέσως τον υπεύθυνο ανασκαφών.\nΤα ανάγλυφα σήματα στο κομμάτι ξύλου, κίνησαν αμέσως το ενδιαφέρον όλης της ανασκαφικής ομάδας, όταν το έμαθε, αλλά πάνω από όλους του κ. Χουρμουζιάδη. Σε συνέντευξή του στη Χαρά Κιοσσέ, στο Βήμα, 1/8/1999, υποστήριξε ότι αποτελούν «μια προσπάθεια επικοινωνίας του νεολιθικού ανθρώπου που ελπίζουμε κάποτε να ερμηνεύσουμε». Σύμφωνα με την ίδια συνέντευξη, η χρονολόγηση του ευρήματος που έμεινε γνωστό ως Πινακίδα του Δισπηλιού, έγινε με τη μέθοδο του Άνθρακα 14 και έδειξε ότι η ηλικία του, πρέπει να είναι γύρω στο 5260 π.Χ. Και, από εδώ και πέρα αρχίζουν τα δύσκολα.\nΟ δαιμόνιος και διεθνούς φήμης Έλληνας δημοσιογράφος αρχαιολογικών ευρημάτων, Yanni Tripallis, έψαξε και βρήκε τον άνθρωπο της ανασκαφής που πρώτος έπιασε στα χέρια του την Πινακίδα του Δισπηλιού και, αφού συμφώνησε μαζί του, τον έφερε σε επαφή με την Eftichia Ronda μία γυναίκα της Σύγχρονης Εταιρίας Ψυχικών Ερευνών, η οποία ήταν υπνωτίστρια και μέντιουμ. Μπορούσε να διαβάζει πράγματα, αντικείμενα και να διηγείται την ιστορία τους με σχεδόν κάθε λεπτομέρεια. Δεν ήταν η πρώτη φορά που ο δημοσιογράφος αξιοποιούσε την καλοσύνη της, ούτε ήταν η πρώτη φορά που ό,τι έλεγε/μάντευε η γυναίκα ήταν αξιόπιστο, σχεδόν κατά 100%, αφού πάντα την επιβεβαίωναν οι σταδιακές ανακαλύψεις γύρω από ένα αντικείμενο το οποίο ακουμπούσε. Τι κατάφερνε με αυτό ο δημοσιογράφος; Έγραφε και δημοσίευε πριν από οποιονδήποτε μία αρχαιολογική είδηση για την οποία, ακόμα καλά-καλά, δεν είχε γίνει επίσημη έκθεση. Όλοι οι υπόλοιποι δημοσιογράφοι έρχονταν δεύτεροι και τρίτοι, με μεγάλη διαφορά, οπότε ο ίδιος κέρδιζε πάντα την μεγαλύτερη αμοιβή από τον εκδότη, αφού είχε πρώτος την καλύτερη και πιο εμπεριστατωμένη είδηση. Ποτέ δεν τον απογοήτευσε αυτή η μέθοδος με την κυρία Eftichia.\nΌταν η κυρία Ronda άγγιξε τον άντρα που έπιασε στα χέρια του την Πινακίδα του Δισπηλιού, μέσα από την θολούρα του νερού διέκρινε πολύ καλά το ξύλο και την επιφάνεια του. Τα ανάγλυφα σε αυτήν ήταν ξεκάθαρα. Μάλιστα, μέσω αυτόματης γραφής (ή με άλλο τρόπο που δεν ενδιέφερε τον δημοσιογράφο να μάθει) η γυναίκα σχεδίασε ολοκάθαρα τα σήματα σε χαρτί και του τα έδωσε.\n“Τα σχέδια είναι σαν γράμματα”, είπε. “Μπορεί και να ξεπερνούν το 10.000 π.Χ. Είναι κάτι σαν πρώιμη αλφάβητος, πολύ πριν από την Γραμμική Α και Β. Προσδιόρισα την ηλικία που γράφτηκε. Είναι γύρω στο 5368 π.Χ. Ο άνθρωπος που τα σκάλισε γνώριζε πολύ καλά τι έγραφε. Αυτό το τμήμα αποτελεί απόσπασμα από μία μεγαλύτερη πινακίδα. Τα υπόλοιπα κομμάτια βρίσκονται μέσα στη λίμνη. Πρέπει να ψάξετε καλύτερα για να τα βρείτε. Αυτό που γράφει αφορά έναν ήρωα και μια στρατιά ανθρώπων που έπεσε από τον ουρανό η οποία ήρθε από την άλλη μεριά του Ατλαντικού. Δεν μπορώ να δω άλλα. Το ξύλο διαβρώνεται. Η επιγραφή καταστράφηκε.”\nΌταν η κυρία Eftichia Ronda συνήλθε από την υπερβατική επικοινωνία της, ο δημοσιογράφος την ευχαρίστησε, της έδωσε την αμοιβή της, την οποία εκείνη κατέθεσε σε ίδρυμα για παιδιά, όπως έκανε πάντα. Εκείνος έγραψε το άρθρο με έναν τρόπο που θα ενδιέφερε ακόμα και τον πιο αδιάφορο, βάζοντας όλα αυτά που ανέφερε η κυρία Ronda, πιστεύοντας ότι πολύ σύντομα όλα αυτά θα ανακαλυφθούν, όπως γινόταν πάντα εξάλλου. Έδωσε έναν ιδιαίτερα εντυπωσιακό τίτλο “Πινακίδα του Δισπηλιού: Η αρχαιότερη γραφή στον κόσμο, από τα χρόνια της Ατλαντίδας” και το έδωσε στον αρχισυντάκτη. Εκείνος, τον κοίταξε περίεργα – ήταν η πρώτη φορά που το έκανε – και έδωσε το μεγάλο κείμενο στον εκδότη, ο οποίος αφού το διάβασε, κάλεσε τον φημισμένο δημοσιογράφο στο γραφείο του.\n“Είσαι σίγουρος για όλα αυτά που γράφεις μέσα εδώ;” τον ρώτησε δύσπιστα. “Φυσικά και είμαι. Όπως πάντα είμαι.” αποκρίθηκε ο δημοσιογράφος. Ο εκδότης έσκυψε μπροστά στο γραφείο του και άρχισε να του λέει:\n“Ξέρεις ότι η Πινακίδα του Δισπηλιού, όπως την λες, δεν είναι καν πινακίδα; Είναι εντελώς καταχρηστικός ο όρος αυτός και προϊδεάζει τον κόσμο, τον αναγνώστη ότι κάποιο αντικείμενο έχει επάνω του γράμματα, έστω ιδεογράμματα ή ιερογλυφικά. Έχεις δει την φωτογραφία; Αυτή η επιφάνεια δεν μοιάζει να είναι προορισμένη για γραφή. Είναι απλά ένα κομμάτι ξύλο που έχει πάνω του κάποια σκαλίσματα. Θα έλεγα ορνιθοσκαλίσματα, αλλά δεν μου το επιτρέπει η θέση μου. Πως λες ότι είναι γραφή και μάλιστα η αρχαιότερη του κόσμου που μπορεί να φτάνει στα χρόνια της Ατλαντίδας; Που το στηρίζεις όλο αυτό; (Διαβάστε επίσης: Αρχαίος Πολιτισμός προηγμένος από την Ατλαντίδα και την Ελλάδα) Η Ατλαντίδα είναι μύθος και η χρονολόγηση με C14 για το εύρημα δεν έδειξε ούτε καν 5.500 π.Χ. Κι εσύ, έχεις ξεφύγει άλλες πέντε χιλιετίες επιπλέον – αν υποθέσουμε, φυσικά, ότι η μυθική Ατλαντίδα ήταν κάποτε πραγματικότητα. Πως ξέρεις ότι αυτά που έχει επάνω της χαραγμένα είναι κάποιο είδος γραφής και ότι δεν είναι σκαλίσματα που έγιναν τυχαία από χτυπήματα και ξυσίματα σε βράχια, όπως παρασυρόταν στο βυθό; Ξέρεις τι έχει βιώσει αυτό το κομμάτι ξύλου, στον βυθό της λίμνης 7.500 χρόνια, τώρα;\nΑυτά τα γράμματα που σχεδίασες στο χαρτί, δεν αναφέρεις που τα βρήκες επάνω στην Πινακίδα του Δισπηλιού. Και, έστω ότι αυτά τα γρατζουνίσματα δεν έγιναν τυχαία. Έστω ότι πρόκειται για εντελώς συνειδητή προσπάθεια χάραξης ενός περιεχομένου που αφορά ένας είδος επικοινωνίας – ας το πούμε γραφή. Σε τι χρειαζόντουσαν τη γραφή μερικοί ψαράδες πριν από 7500 χρόνια, οι οποίοι ζούσαν σε έναν λιμναίο οικισμό, χωρίς κάποιο κέντρο εξουσίας που θα είχε ανάγκη τήρησης αρχείων; Και, μάλιστα, αντί να γράφουν για τις ψαριές τους, αναφέρονται σε αλεξιπτωτιστές που ήρθαν από μία άλλη ήπειρο; Πως τα σκέφτηκες όλα αυτά; Πως προέκυψαν;\nΠως μπορείς να συνδέεις αυτά τα σήματα με την αποτύπωση της ελληνικής γλώσσας, τη στιγμή που δεν γνωρίζουμε – έλεος – αν πρόκειται για γραφή; Αλλά κι αν είναι, δεν έχει αποκρυπτογραφηθεί ακόμα. Πόσο μάλλον να είναι ελληνική; Και γιατί να είναι; Επειδή βρέθηκε στην Καστοριά; Η πρώτη γενικά αποδεκτή καταγεγραμμένη γραφή είναι η σφηνοειδής γραφή της 3ης χιλιετίας π.Χ., των Σουμέριων. Αυτό δεν μπορεί να καταρριφθεί με ένα άρθρο σαν κι αυτό που έχεις γράψει. Ούτε μπορεί να καταρρίψει το φοινικικό αλφάβητο ή την ινδοευρωπαϊκή θεωρία. Με ποια στοιχεία; Και ξεχνάς το σημαντικότερο από όλα:\nΗ πινακίδα του Δισπηλιού είναι ένα κομμάτι ξύλο που επιβίωσε στο βυθό για 7.500 χρόνια. Διατηρήθηκε τόσες χιλιάδες χρόνια, επειδή ήταν χωμένο μέσα στη λάσπη της λίμνης, υπό αναερόβιες συνθήκες. Όταν ήρθε στην επιφάνεια, έξω από το νερό, το οξυγόνο που ρούφηξε άπληστα του δημιούργησε φθορές. Πολλές φθορές. Σχεδόν εξαερώθηκε και δεν ξέρω κατά πόσο θα συνεχίσει να υπάρχει σε συνθήκες συντήρησης, όπου βρίσκεται. Πόσο μάλλον να επιζήσουν τα σήματα, ώστε να μπορέσουν να μελετηθούν πρακτικά και όχι από μία φωτογραφία. Ουσιαστικά, αγαπητέ μου φίλε, δεν έχεις τίποτα. Ούτε έχει ανευρεθεί κάποιο άλλο ξύλο με παρόμοια σκαλίσματα που μαζί με την Πινακίδα του Δισπηλιού, θα μπορούσαν να θεωρηθούν ότι αποτελούν μέρος ενός μεγαλύτερου κειμένου.”\nΟ δημοσιογράφος Yanni Tripallis ειλικρινά έμεινε άφωνος με την χειμαρώδη κατσάδα που άκουσε από τον χρόνια φίλο του εκδότη. Αλλά δεν απογοητεύτηκε. Είχε μεγάλη εμπιστοσύνη στην κυρία Eftichia Ronda. Ποτέ δεν τον είχε απογοητεύσει. Πήγε, λοιπόν, το άρθρο του σε άλλον εκδότη που ενθουσιασμένος από την τεράστια φήμη του Yanni Tripallis, τελικά δημοσίευσε το μακροσκελές κείμενο. Το αποτέλεσμα; Δεν επαληθεύτηκε ποτέ τίποτα από όσα έγραψε. Ο εκδότης δυσφημίστηκε και ο δημοσιογράφος δεν μπόρεσε ποτέ να βρει πουθενά δουλειά στο επάγγελμά του, ούτε καν σε φτηνή φυλλάδα. Στη συνέχεια άνοιξε καντίνα με βρώμικα για να μπορέσει να ζήσει. Σχεδόν τριάντα χρόνια μετά, η διεθνής ακαδημία ακόμα περιμένει την ολοκλήρωση των εργασιών συντήρησης για την Πινακίδα του Δισπηλιού.\n*Με στοιχεία από sarantakos, sarantakos.files, και en.wikipedia.org\nΠροηγούμενο άρθροΙαπετικός Κώδικας: Μία ιδιότητα της ελληνικής γλώσσας\nΕπόμενο άρθρο«Συμβουλές» του Σωκράτη προς Παντρεμένους


Να κάνω συγκοπή ή να μην κάνω?\nTι είναι αυτό? Συγκοπή ή στα Αγγλικά «Syncopation»? Εάν ρωτήσει κάποιος ένα έμπειρο χορευτή ακόμα και επαγγελματία, δάσκαλο χορού ή αθλητή χορού, μάλλον θα πάρει λάθος απάντηση ή θα μπερδευτεί. Εάν ρωτήσει ένα μουσικό για τον ίδιο ακριβώς όρο θα πάρει σίγουρα πιο σωστή απάντηση, αλλά εντελώς διαφορετική από αυτήν του χορευτή.\nΟι περισσότεροι αρχάριοι χορευτές θεωρούν ότι Syncopation κάνουμε κάθε φορά που χορεύουμε cha-cha ή Swing. Δηλαδή κάθε φορά που έχουμε τριπλό ρυθμό! Κάθε φορά που χωρίζουμε ένα χτύπο στα δύο. Πολλές φορές οι δύο αυτοί χοροί- φυσικά πολύ λανθασμένα- αναφέρονται ως: "Syncopated dances".\nΣτην πράξη χορεύοντας πολύ σπάνια κάνουμε αυτό που στην μουσική αναφέρεται ως συγκοπή ή «Syncopation».\nΣτον χορό θα μπορούσε κάποιος να πει, εξαιρώντας την περίπτωση του cha cha και του Swing (η διαφορετικότητα υπάρχει από το βασικό και τον ρυθμό τους), συγκοπή ή «Syncopation» κάνουμε, κάθε φορά που αλλάζουμε τον ρυθμό του χορού που χορεύουμε.\nΣτην μουσική συγκοπή είναι η παράταση της αξίας ενός φθόγγου που αποτελεί το ασθενές μέρος του μέτρου μέχρι το επόμενο ισχυρό μέρος του μέτρου, δηλαδή ο τονισμός του ασθενούς μέρους αντί του ισχυρού μέρους του μέτρου.\nΧορεύοντας κάνουμε πολύ συχνά syncopation, κάνοντας αλλαγή στον ρυθμό ή αυξάνοντας τον χρόνο ενός χτύπου στην κίνησή μας. Πολύ συχνά αυτό που χορεύουμε κάνοντας Syncopation δεν ταιριάζει απόλυτα με την μουσική, αλλά ακόμα και έτσι το αποτέλεσμα σχεδόν πάντα είναι πολύ καλό.\nΣίγουρα εάν θελήσουμε να ταιριάξουμε απόλυτα τις μουσικές συγκοπές, με αντίστοιχες χορευτικές κινήσεις, αυτό θα είναι εξαιρετικά δύσκολο γιατί απαιτεί πολύ υψηλού επιπέδου χορευτικές ικανότητες με ταυτόχρονες μουσικές γνώσεις.\nΜια πιο προσεκτική χρήση του όρου «Syncopation» από τους δασκάλους του χορού θα ήταν το καλύτερο, για να μην μπερδεύονται η σχετική με την μουσική μαθητές χορευτές. Η ερμηνεία του όρου «Syncopation» στην μουσική και οι διαφορές με την χρήση του όρου στον χορό είναι απαραίτητη, κάθε φορά που χορεύοντας ή διδάσκοντας χρησιμοποιούμε τον όρο «Syncopation».\nE-mail: info@pro-dance.gr Στείλτε μας μ ένα e-mail γράψτε μας , πέστε μας τις απορίες σας για τα μαθήματα χορού, τα ομαδικά- ατομικά μαθήματα, τον επαγγελματικό χορό ή την γαμήλια χορογραφία. Σχεδόν άμεσα θα έχετε την απάντηση για όλα.


Ο Δημήτρης Κουτσιαμπασάκος Αν. Καθηγητής Σκηνοθεσίας στο Τμήμα Κινηματογράφου του Α.Π.Θ. – ΤΡΙΚΚΗPress – Τα νέα των Τρικάλων\nΟ Δημήτρης Κουτσιαμπασάκος Αν. Καθηγητής Σκηνοθεσίας στο Τμήμα Κινηματογράφου του Α.Π.Θ. Reviewed by Momizat on Ιούν 20 . Ένα σημαντικός σκηνοθέτης, δημιουργός, κινηματογραφιστής και δάσκαλος της υποκριτικής ο Δημήτρης Κουτσιαμπασάκος εκλέχτηκε αν. καθηγητής της Σκηνοθεσίας Ένα σημαντικός σκηνοθέτης, δημιουργός, κινηματογραφιστής και δάσκαλος της υποκριτικής ο Δημήτρης Κουτσιαμπασάκος εκλέχτηκε αν. καθηγητής της Σκηνοθεσίας Rating: 0\nΟ Δημήτρης Κουτσιαμπασάκος Αν. Καθηγητής Σκηνοθεσίας στο Τμήμα Κινηματογράφου του Α.Π.Θ.\nΔημοσιεύτηκε στις: 20 Ιουνίου, 2018 στην κατηγορία: ΠΟΛΙΤΙΣΜΟΣ | σχόλια : 0\nΈνα σημαντικός σκηνοθέτης, δημιουργός, κινηματογραφιστής και δάσκαλος της υποκριτικής ο Δημήτρης Κουτσιαμπασάκος εκλέχτηκε αν. καθηγητής της Σκηνοθεσίας στο Τμήμα Κινηματογράφου του Α.Π.Θ.\nΈνας δημιουργός που με μεγάλες δυσκολίες ξεκίνησε από τον ορεινή Πίνδο έχοντας ρίζες, βιώματα και μνήμες και έγινε πολυπολιτισμικός και οικουμενικός.\nΟι δυσκολίες της ζωής του καθόρισαν το ήθος του και την τέχνη του.\nΕπίκεντρο του κινηματογραφικού του πλάνου η ανθρώπινη ύπαρξη, ως οντότητα και πρόσωπο και όχι μόνο ως εικαστική μορφή.\nΆλλωστε η ευγένεια και η σεμνότητα του κινηματογραφικού φακού του Δημήτρη είναι το μεγαλείο των ταινιών του. Προέχει το περιεχόμενο και ακολουθεί η φόρμα.\nΠροέχουν οι άνθρωποί και ακολουθεί η τεχνική και τα τεχνικά μέσα. Έχω την αίσθηση ότι η διάσταση αυτή θα είναι μεγαλύτερη συνεισφορά του Κουτσιαμπασάκου στην εκπαίδευση και έμπνευση των σπουδαστών του και μελλοντικών κινηματογραφιστών στο Τμήμα Κινηματογράφου.\nΑφετηρία στην καλλιτεχνική του πορεία η συμμετοχή του ως ηθοποιός στην Θεατρική Λέσχη Βόλου υπό την καθοδήγηση του Σπύρου Βραχωρίτη (1984-1986). Επόμενος και καθοριστικός σταθμός οι σπουδές σκηνοθεσίας κινηματογράφου και τηλεόρασης στο Πανρωσικό Κρατικό Ινστιτούτο Κινηματογράφου της Μόσχας (V.G.I.K).\nΑποφοιτά με άριστα το 1994 (πτυχίο σκηνοθεσίας κινηματογράφου και τηλεόρασης, Master of Fine Arts).\nΟ ίδιος αναφέρει για την φοίτησή του: «Ήταν μια εξαιρετικά ενδιαφέρουσα περίοδος, έντονη. Δε θα έλεγα ωραία, γίνονταν πράγματα που πονούσαν και σόκαραν, άλλα που σ’ ενθουσίαζαν.\nΚινηματογραφικά είχε επίσης ενδιαφέρον, γιατί μετά την Περεστρόικα άρχισαν πια να προβάλλονται οι απαγορευμένες ταινίες. […] Η δε σχολή ήταν πολύ οργανωμένη και παρείχε εφόδια και δυνατότητες στους σπουδαστές να κάνουν ταινίες, διέθετε πχ. εργαστήρια εκτύπωσης και εμφάνισης φιλμ. Από εκεί πήρα και τα θεωρητικά εφόδια που μοιράζομαι τώρα με τους φοιτητές στο τμήμα κινηματογράφου του Πανεπιστημίου.\nΤελικά όμως επέστρεψα, δεν ξέρω αν έκανα καλά ή όχι, αλλά ήθελα να ζω σε μια χώρα όπου το πρωί όταν ξυπνάω δε θ’ ανάβω το ηλεκτρικό φως»\nΣτην συνέχεια μετά την εκπλήρωση των στρατιωτικών του υποχρεώσεων εργάζεται στην Ελλάδα, ως σκηνοθέτης. Έχει σκηνοθετήσει για την τηλεόραση και τον κινηματογράφο ντοκιμαντέρ, σειρές, μικρού και μεγάλου μήκους ταινίες, ενώ οι δουλειές του έχουν βραβευτεί στην Ελλάδα και το εξωτερικό.\nΠολλές από τις ταινίες του εμπνέεται και τις κινηματογραφεί στην περιοχή όπου μεγάλωσε. Σημείωνα σχετικά για την ταινία Ο μανάβης: «Πολύ σοφά ο Κουτσιαμπασιάκος επιστρέφει στο γενέθλιο τόπο.\nΤου δίνει δύναμη και ενέργεια να συνθέτει και να δημιουργεί ταινίες αισθητικά άρτιες αλλά το σημαντικότερο: που καταγράφουν με ευαισθησία και ρεαλισμό τη κοινωνική μας πραγματικότητα. Δεν προτείνει μαγικές λύσεις ούτε δημιουργεί λυτρωτικά φινάλε. Πλησιάζει με σεβασμό κι αγάπη τους ανθρώπους και τους αφήνει να μιλήσουν απέριττα και ουσιαστικά. Κι αυτό είναι το χάρισμά του και ταυτόχρονα η αλήθεια των ανθρώπων των ταινιών του».\nΠαράλληλα, από το 2000 διδάσκει το μάθημα της Υποκριτικής στον Κινηματογράφο σε Δραματικές Σχολές μεταξύ των οποίων και η Ανώτερη Σχολή Δραματικής Τέχνης του Κ.Θ.Β.Ε. Επίσης, από το 2004 μέχρι το 2007 διετέλεσε διδάσκων καθηγητής στο Πανεπιστήμιο Αιγαίου, στο Τμήμα Πολιτισμικής Τεχνολογίας και Επικοινωνίας ενώ από το 2009 έως το 2015, στη Σχολή Καλών Τεχνών του Α.Π.Θ, στο Τμήμα Κινηματογράφου. Ακόμη, από το 2016 έως το 2018 εργάστηκε ως σκηνοθέτης στην Ελληνική Ραδιοφωνία Τηλεόραση.\nΤέλος, το 2018 εκλέχτηκε αναπληρωτής καθηγητής στη Σχολή Καλών Τεχνών, στο Τμήμα Κινηματογράφου του Α.Π.Θ με γνωστικό αντικείμενο “Σκηνοθεσία”. Είναι βέβαιο ότι οι φοιτητές του θα έχουν ένα ουσιαστικό αλλά ταυτόχρονα και διακριτικό καθοδηγητή και εμπνευστή στα πρώτα τους βήματα.\nΗ εμπειρία, η ωριμότητα, η καλλιτεχνική ευαισθησία και κυρίως η ανθρωπινή ματιά του στην προσέγγιση του κινηματογραφικού του φακού, μας υπόσχονται κινηματογραφικές δημιουργίες που προσμένουμε με ιδιαίτερο ενδιαφέρον.\nΣίγουρα οι γονείς του και ο Πέτρος θα χαμογελούν από χαρά και περηφάνια για την πορεία του στην τέχνη και την προσφορά του στην κοινωνία, ενώ η οικογένειά του και οι φίλοι του θα του δίνουμε και θα του δείχνουμε την αγάπη μας.\n2017: “Γιάννης Καστρίτσης-Ο άνθρωπος και ο ίσκιος του, 52\n2016: “Σιωπηλός μάρτυρας-ντοκιμαντέρ, 71\n2014: “Ηθοποιοί:Ημερολόγιο σπουδής, ντοκιμαντέρ, 61\n2006: “Ο Γιος του Φύλακα”, μυθοπλασία, 81\n1998: “Ύψωμα 33”, μυθοπλασία, 43\n1997: “Ο Ηρακλής, ο Αχελώος και η Γιαγιά μου”, ντοκιμαντέρ, 30


MAGNUM PATRAS: Μητέρα τριών παιδιών και εργαζόμενη, σημαιοφόρος στην παρέλαση της 25ης Μαρτίου!\nΜητέρα τριών παιδιών και εργαζόμενη, σημαιοφόρος στην παρέλαση της 25ης Μαρτίου!\nΑνάμεσα στους σημαιοφόρους των σχολείων, κατά την διάρκεια της παρέλασης της 25ης Μαρτίου, ξεχώρισε μια 50χρονη γυναίκα.\nΟ λόγος για την Γιώτα Γεωργοπούλου μαθήτρια του 3ου Εσπερινού Λυκείου Πάτρας που παρήλασε μαζί με τους υπόλοιπους αριστούχους μαθητές που τίμησαν την μεγάλη αυτή ημέρα του ελληνισμού και της ορθοδοξίας.\nΗ Γιώτα Γεωργοπούλου είναι μητέρα και εργαζόμενη, όμως η δίψα για μάθηση και γνώση, την οδήγησε πίσω στα θρανία, όπου όχι μόνο τα πάει αρκετά καλά, αλλά διαπρέπει, συγκεντρώνοντας την περασμένη χρονιά τον μεγαλύτερο βαθμό του σχολείου της.\nΗ 50χρονη γυναίκα που είναι μητέρα του Πατρινού δημοσιογράφου Χρήστου Ξάνθη και δύο ακόμα παιδιών, έχοντας την δική της οικογένεια, βάζει πλέον πλώρη για τις πανελλήνιες εξετάσεις, με στόχο να περάσει στην τριτοβάθμια εκπαίδευση και να γίνει φοιτήτρια.\nΕίναι μία ακόμα απόδειξη ότι όταν υπάρχει θέληση και οι ανάλογοι στόχοι, δεν υπάρχουν ούτε συμβιβασμοί, ούτε ημίμετρα και ούτε όρια ηλικίας. Όσο για τον γιο της αφού ανάρτησε την φωτογραφία με την μητέρα του από την παρέλαση, έγραψε το εξής σχόλιο: «Συγχαρητήρια μαμά μας να είσαι πάντα γερή και δυνατή. Και του χρόνου φοιτήτρια... !».


9,9€ για 2 κιλά φρεσκοψημένα παραδοσιακά πιττάκια | Deals365.gr\n9,9€ για 2 κιλά φρεσκοψημένα παραδοσιακά πιττάκια\n9,9€ για 2 κιλά φρεσκοψημένα γευστικότατα παραδοσιακά πιττάκια με φύλλο ανοιγμένο στο χέρι και επιλογή από τυροπιτάκια, σπανακοπιτάκια, χορτοπιτάκια και κοτοπιτάκια, από το “Άρτος ο επιούσιος” στο Κουκάκι, αρχικής αξίας 21,8€.\nΥπέροχες γεύσεις σε άκρως γιορτινές τιμές!\nΤην επιλογή της γεύσης της αρεσκείας σας: δύο (2) κιλά φρεσκοψημένα πιττάκια με φύλλο ανοιγμένο στο χέρι!\nΤυροπιτάκια, σπανακοτυροπιτάκια, χορτοπιτάκια και κοτοπιτάκια φτιαγμένα με σπιτική συνταγή και με τα καλύτερα υλικά, για άρτιο, γευστικό και ολόφρεσκο αποτέλεσμα!\nΗ αναλογία των ποσοτήτων στα πιττάκια γίνεται πάνω σε 1 επιλογή (π.χ. 2 κιλά σπανακοτυροπιτάκια), ενώ αν επιθυμείτε παραπάνω επιλογές μπορείτε να αγοράσετε επιπλέον κουπόνια!\nΤο πακέτο είναι δική σας επιλογή από:\n- Τυροπιτάκια με φέτα και έδεσμα από γιαούρτι\n- Σπανακοτυροπιτάκια με φρεσκοκομμένο σπανάκι\n- Χορτοπιτάκια από 4 είδη χόρτων βουνού\n- Κοτοπιτάκια διαίτης από φιλέτο κοτόπουλο και λαχανικά\nΕνδώστε άφοβα στον αλμυρό πειρασμό για δική σας απόλαυση ή προσφέρετε τα ως κέρασμα τις ήμερες των Χριστουγέννων και της Πρωτοχρονιάς!\nΤο Deal περιλαμβάνει: δύο (2) κιλά φρεσκοψημένα παραδοσιακά πιττάκια με φύλλο ανοιγμένο στο χέρι με επιλογή ανάμεσα σε τυροπιτάκια, σπανακοτυροπιτάκια, χορτοπιτάκια και κοτοπιτάκια.\nΚάθε κουπόνι αντιστοιχεί σε 1 επιλογή ανά είδος.\nΗ αρχική τιμή έχει υπολογιστεί με βάση των μέσο όρο των τιμών του κιλού για κάθε μια από τις επιλογές.\nΓια την καλύτερη εξυπηρέτηση της προσφοράς, απαιτείται τηλεφωνική επικοινωνία στο 2109244866 μία (1) ήμερα πριν την παραλαβή της επιλογής σας.\nΏρες λειτουργίας: καθημερινά 08:00 – 21:00.\nΤο 1996 ιδρύθηκε στο Κουκάκι ένα εντελώς εναλλακτικό και άκρως ποιοτικό Αρτοπωλείο πρότυπο, το πρώτο πανελλαδικά που έφερε σε επαφή τον καταναλωτή με άριστης ποιότητος βιολογικά προϊόντα. Από τότε μέχρι και σήμερα συνεχίζει σε πείσμα των καιρών να προσφέρει μόνο προϊόντα ανώτατης διατροφικής αξίας σε ιδιαιτέρα προσιτές τιμές. Δεν είναι τυχαίο ότι πολλά από τα προϊόντα που παράγουμε έχουν συνοδεύσει Διπλωματικές Αποστολές και στις 5 Ηπείρους, κάνοντας μας ιδιαίτερα περήφανους για αυτό!\nΤο 1999 μας ζητήθηκε και συμβάλαμε με διανομή Άρτου στους σεισμόπληκτους της Πάρνηθας για λογαριασμό του Ελληνικού Ερυθρού Σταυρού, και μέχρι σήμερα συνεχίζουμε να ενισχύουμε επιλεκτικά συσσίτια οργανώσεων Μη Κερδοσκοπικού Χαρακτήρα.\nΤο 2008,τηλεοπτικο συνεργείο πρωινής εκπομπής παίρνει πλάνα και συνεντεύξεις από πελάτες του καταστήματος για μια ομολογουμένως ανεπανάληπτη προσφορά: με κάθε αγορά, δώρο ο καφές σας! Πραγματικά χαιρόμαστε που βρήκε μεγάλη ανταπόκριση τόσο από τον κόσμο, όσο και από άλλες επιχειρήσεις του είδους να ακολουθούσουν τον τρόπο σκέψης μας!